BRNABIĆ O ILEGALNOJ GRADNJI: Jel trebam ja čekićem da rušim?\nPremijerka Srbije Ana Brnabić izjavila je danas da je u slučaju nelegalno izgrađenog objekta na Pančićeviom vrhu na Kopaoniku Vlada Srbije uradila sve što treba, da je izdato rešenje za njegovo rušenje i upitala novinare „da li hoćete da ja idem tamo sa čekićem i da počnem da rušim“.\nNe zanima me ko stoji iza toga, zakon je isti za sve, da li je to Ana, Zorana ili Jelena, izjavila je Brnabić novinarima u Republičkom geodetskom zavodu, koji je posetila sa ministarkom građevinarstva i infrastrukture Zoranom Mihajlović.\nBrnabić je odbacila tvrdnju da su u tom slučaju zakazale institucije države, navodeći da je Ministarstvo građevine upotrebilo sve u svojoj moći i izdalo nalog za rušenje tog objekta.\nNi od koga iz Vlade Srbije, ni od jednog ministartsva, uključujući Ministarstvo odbrane, niko nije tražio dozvolu kad je građen taj objekat, zbog čega smo reagovali sa inspekcijama i taj postupak je trenutno u toku, izjavila je premijerka.\nŠta tačno želite da ja uradim, da odem tamo sa čekićem i da počnem da rušim, upitala je, dodavši da se nada da smo pravna država i da ćemo pustiti instiutcije da rade svoj posao.\nMihajlović je, takođe, rekla da su Vlada i institucije, uključujući i njeno ministarstvo, uradili sve po zakonu.\nOna je navela da je u međuvremenu stigla informacija da se krenulo u legalizaciju tog objekta.\nSvašta se tu probalo, navela je, čak smo dobili dokument za ozakonjenje tog objekta, iako nije bilo zahteva za izdavanje građevinske dozvole, pa je u ponedeljak to odbijeno.\nNemoguće je legalizovati nešto što ne može tu da bude. Sada sledi procedura, ali ovo rešenje je konačno, kazala je Mihajlović i poručila da smo pravna država i da sada treba da pustimo da stvari idu svojim tokom.\nIZVOR: Danas.rs / FOTO: P. Mitić


Lokalna samouprava i privrednici: Poboljšanje uslova za poslovanje | Ist Media\n04:50: PM Wednesday September 30, 2020\nObjavljeno 24. June 2015. at 12:44 piše Maša Stanojković\nKLADOVO (IST Media) Predstavnici lokalne samouprave, na inicijativu opštinskog rukovodstva, održali su sastanak sa kladovskim privrednicima u nameri da se ojača saradnja, obezbede bolji uslovi za poslovanje i reše eventualni problemi.\nNa sastanku je istaknut značaj međusobne pomoći i saradnje kroz poboljšanje opštih uslova za rad, ali i upošljavanje novih radnika.\n“Za našu opštinu izuzetno je važno da saznamo sa kojim problemima sa suočavate i kako mi kao opština možemo da vam pomognemo. Ovo je ujedno i poruka da smo podrška jedni drugima, partneri, a sve u cilju razvoja našeg grada gde radimo, stvaramo i želimo da podstičemo razvoj i u budućnosti“ istakli su predstavnici lokalne samouprave.\nKako se čulo na sastanku privrednici su nezadovoljni malograničnim prometom, sivom ekonomijom, nemogućnošću uspostavljanja prekogranične saradnje i stanjem putne infrastrukture.\nPredstavnici lokalne samouprave inicirali su da ovo bude prvi u nizu sastanaka i dogovora.


Svih 11 optuženih za navodne zločine u Ilijašu: Časni Sude nismo krivi! (Foto) » IlijašNet\nPočetna/BiH/Svih 11 optuženih za navodne zločine u Ilijašu: Časni Sude nismo krivi! (Foto)\nSvih 11 optuženih za navodne zločine u Ilijašu: Časni Sude nismo krivi! (Foto)\nPred Sudom BiH 11 optuženih izjasnili su se da nisu krivi po optužnici koju je podiglo Tužilaštvo BiH, a kojom ih tereti za zločine nad žrtvama srpske nacionalnosti u Čemernom, kod Ilijaša, 1992. godine.\nSvoje izjašnjenje da nisu krivi pred sutkinjom Medihom Pašić izrekli su Džemal Hadžić (rođen 1954. u Kaknju), Teufik Turudić (rođen 1960. u Kaknju), Džemal Smolo (rođen 1963. u Kaknju), Senad Sikira (rođen 1959. u Kaknju), Benjamin Sikira (rođen 1969. u Kaknju), Haris Sikira (rođen 1971. u Kaknju), Enes Durak (rođen 1964. u Varešu), Mirsad Bešlija (rođen 1964. u Ilijašu), Nusret Bešlija (rođen 1962. u Ilijašu), Mirzet Bešlija (rođen 1968. u Sarajevu) i Hamdija Spahić (rođen 1960. u Ilijašu).\nTužilaštvo BiH će navode optužnice dokazivati pozivanjem oko 120 svjedoka, među kojima i preživjelih žrtava i prilaganjem oko 400 materijalnih dokaza.\nOptužene brane neki od najuglednijih advokata Fahrija Karkin, Lejla Čović, Ifet Feraget, Sabina Mehić…\nGlavni pretres u ovom slučaju bit će zakazan u narednih 30 do 60 dana, a predviđa se da bi ovaj proces mogao trajati nekoliko godina.\nPred Sudom BiH danas se okupio veliki broj ljudi pred početak suđenja 11 optuženih za zločine u Čemernom kod Ilijaša 1992. godine. Članovi porodica, sugrađani i saborci došli su pred Sud BiH iskazati svoju podršku, ali i razočarenje zbog ovog procesa.\nNajviše ih boli činjenica da niko nije odgovarao za zločine nad Bošnjacima i Hrvatima, te pokolj u Lješevu, a da danas dolaze pružiti podršku onima koji su ih branili od agresije.\nODBLOKIRANA ŠIĆKA PETLJA: Upotrebljena sila, dvije osobe na\nSaopćenje za javnost – Borački zadružni savez FBIH\nUdruženje “BH novinari” zabrinuto zbog napada na\nSaobraćajna nesreća u Malešićima (Foto)\nCijenjeni posjetioci broj objavljenih vijesti je 197 sa 2078459 pregleda


Mart 16, 2019 21:20\n"Svako okupljanje je dozovoljeno, ali ovakvo uz demoliranje imovine, pretnje novinarima, zastrašivanje, lomljenje. Nasilje i napad za novinare je nešto što u našoj zemlji ne sme da se dogodi", naglasio je ministar.\n"Država će na ovo morati da odgovori. Svako ko je bio u zgradi RTS-a protivzakonito, činio nasilje, pretio ili na drugi način kršio zakon, odgovaraće krivično i prekršajno". poručio je Stefanović.\n"Ovi ljudi koji se diče 'makedonskim scenarijom' i kažu da je baš divno što je neko osuđen na 18 godina zatvora što je dozvolio da neko upada u Sobranje, sada čine to upadom u RTS, pozivaju ljude na nasilje, pozivaju na kršenje zakona i nastavak nasilja prema novinarima RTS-a", rekao je Stefanović.\n"Nažalost, nisu stali sa tim i to se prelilo u nasilje i demoliranje RTS-a", rekao je Stefanović.\n"Ovo šalje veoma lošu sliku. Koristim priliku da pozovem sve ljude, posebno one koje su ušli u zgradu RTS-a da se mirno raziđu i prekinu sa svakim nasiljem i kršenjem zakona, jer to apsloutno nije dobro", rekao je Stefanović.\n"Imali smo situaciju kada je (Dragan) Đilas sarađivao sa RTS-om i zarađivao velike pare od RTS-a, a tada je RTS očigledno bio veoma dobar", naveo je Stefanović.\n"Policija i MUP će se potruditi da zaštite svakog novinara RTS-a. To je nešto što država mora hitno da uspostavi", zaključio je ministar.


Skup u Banjaluci: Ugrožene akademske slobode u Evropi\nPanel o akademskim slobodama u Banjaluci\nU Banjaluci je održan skup pod nazivom "Pitanje sloboda u akademskom i javnom diskursu" na kojem je rečeno da su akademske slobode ugrožene, ne samo u regionu Zapadnog Balkana, već u čitavoj Evropi.\nMiroslav Galić sa Filozofskog fakulteta u Banjaluci kazao je da je Evropski parlament 29. novembra prošle godine donio preporuke o odbrani akademskih sloboda.\n„Ono što je zanimljivo tu da se 2018. godine tretira pojam koji nije tako mlad. Akademska sloboda je daleko starija. Dakle mi već uveliko na pragu treće decenije 21. vijeka moramo da donosimo preporuke, dakle neke političke akcije, da bismo odbranili akademske slobode”, kaže Galić.\nKao jedan od osnovnih razloga što je sve manje akademskih sloboda, Marko Konjović, sa Instituta za filozofiju i društvenu teoriju Univerziteta u Beogradu, vidi u sve većem miješanju države u rad Univerziteta.\n„Država nam daje pravo da slobodno predajemo i istražujemo neke stvari, ali ta ista država mora da prihvati i to da je podložna kritici. Akademske slobode su nešto što je prvo na udaru autokratskih režima. Vidimo da se to dešava u Turskoj (zatvaranje pojedinih univerziteta i progon Gulenovih pristalica), Mađarskoj (zabrana rada Centralnoevropskom univerzitetu (CEU) koji je osnovao američki finansijer Džordž Soroš ), Srbiji (davanje otkaza profesorima). Mislim da smo na jako dobrom putu ka autokratskom režimu. Prva linija napada je napad na akademske slobode kako građani ne bi uvidjeli da država ne radi neke stvari kako treba“, kaže Konjović.\nKao jedan od najboljih primjera gušenja akademskih Sloboda u Srbiji, Željko Šarić sa Filozofskog fakulteta u Banjaluci, naveo je slučaj kada je, zbog potpisivanja peticije protiv ukidanje učenja teorije evolucije, dvanaest profesora Pravoslavnog bogoslovskog fakulteta Univerziteta u Beogradu sankcionisala Srpska pravoslavna crkva razrješenjem sa dužnosti,a neki od njih su dobili i otkaze na fakultetu.\n„Kada ljudi iz akademske zajednice počnu govoriti o nekim kontraverznim temama ili nekim politički osjetljivim temama onda je svaki govor označen. Videli smo to iz ovog slučaja u Srbiji. Iako ne znam da je je neko ostao bez posla zbog svog javnog govora, mislim da situacija kod nas nije ništa bolja. Ljudi baš zbog toga što vide primere u regionu da neko može da izgubi neku svoju funkciju zato što se javno zalaže za neke stvarise pribojavaju da izlaze u javnost”, smatra Šarić.\nPolitički pritisci koji se sprovodi u Srbiji prema akademskim institucijama ugrožavaju njihovu samostalnost i dugoročno urušavaju akademsku zajednicu u cjelini, zaključeno je na skupu u Banjaluci.


Milivojević: Mafija se javno nudi za zaštićene svedoke\nBeta 9. oktobra 2021. 12:10\nČlan Glavnog odbora Demokratske stranke (DS) Srdjan Milivojević ocenio je danas da su skandalozna medijska obraćanja optuženih za najstrašnija krivična dela, obraćanje portparola i „advokata mafije“ u kojima se „predstavnici mafijaškog režima javno nude za buduće zaštićene svedoke“.\nPrvooptuženi u slučaju „Jovanjica“ Predrag Koluvija i bivši i sadašnji čelnici policije optužili su prethodnih dana ministra odbrane Nebojšu Stefanovića da je deo „zavera“ protiv predsednika Srbije Aleksandra Vučića i njegove porodice.\n„Uspavano tužilaštvo, kao i Specijalno tužilaštvo za organizovani kriminal kome je Vučić proglasio stečaj u direktnom obraćanju iz Dubaija, ne pokazuju ikakvu želju da reaguju, dok se kriminalci koji su zarobili državu, svojim medijskim performansima po ko zna koji put rugaju gradjanima Srbije“, kazao je Milivojević u pisanoj izjavi.\nOcenio je da je Vučić smenom ministra odbrane Nebojše Stefanovića samo sa mesta predsednika Gradskog odbora Srpske napredne stranke (SNS) u Beogradu, dokazao da je „čitava farsa“ zapravo unutarstranačka borba „za preraspodelu moći u kriminalnoj organizaciji koja se predstavlja kao Srpska napredna stranka“.\n„Dok u Srbiju svakodnevno pristižu vesti iz regiona, ali i sveta, kako tamošnja tužilastva pokreću istrage zbog objavljivanja dokumenata o pranju preko poreskih rajeva, u našem raju i zlatnom dobu do guše svedočimo rijaliti programu u kome je tužilastvo nemi posmatrač propasti i sloma države“, dodao je on.\nSSP: Da li se prikriva broj preminulih od kovida ili je…


Za projekte energetske efikasnosti u FBiH i RS grant od 19,5 miliona eura - Akta.ba\nZa projekte energetske efikasnosti u FBiH i RS grant od 19,5 miliona eura\nOvim sporazumima, kako je rekao Bevanda, osigurano je ukupno 19,5 miliona eura granta za Bosnu i Hercegovinu\n17.12.2019. 13:08 Izvor: / Fena\nZamjenik predsjedavajućeg Vijeća ministara BiH i ministar finansija i trezora Vjekoslav Bevanda i direktor Njemačke razvojne banke (KfW) za jugoistočnu Evropu i Tursku Pablo Obrador potpisali su danas u Sarajevu dva ugovora o grantu koji se odnose na projekte energetske efikasnosti u Federaciji BiH i Republici Srpskoj.\nOvim sporazumima, kako je rekao Bevanda, osigurano je ukupno 19,5 miliona eura granta za Bosnu i Hercegovinu, odnosno njene entitete koji provode projekte energetske efikasnosti. Jedan sporazum se odnosi na finasiranje projekta Energetska efikasnost u javnim zgradama u Republici Srpskoj za koji je kfW odobrio 10 miliona eura, a drugi na sličan projekt u Federaciji za koji je zahvaljujući kfW-u osigurano 9,5 miliona eura.\n"Svrha ovih projekata je da se osigura energetska efikasnost javnih objekata uz prihvatljive troškove što za cilj ima unapređenje uslova života svih građana. Kroz ove projekte bit će poduzete mjere energetske efikasnosti u javnim objektima, primarno u školama i vrtićima. Cilj ovih projekata je također da se doprinese globalnoj klimatskoj zaštiti, kao i održivom ekonomskom razvoju u BiH", rekao je Bevanda.\nObrador je naveo da se radi o prvom sporazumu u okviru programa energetske efikasnosti koji će se provoditi u BiH, te izrazio zahvalnost njemačkoj vladi koja je pružila podršku ovom čitavom poslu.\n"Nadamo se da će ovi projketi predstavljati početak nove saradnje u oblasti energetske efikasnosti i veoma je važno raditi na smanjenju troškova ne samo kada je riječ o BiH, nego i globalno", naveo je Obrador.\nSporazum je ovom prilikom potpisao i federalni ministar prostornog uređenja Josip Martić, dok će nadležni ministar iz Republike Srpske sporazum potpisati naknadno. Martić je izrazio zadovoljstvo što je došlo do potpisivanja sporazuma, te zahvalnost njemačkoj vladi i kfW-u.\n"Također, izražavam zadovoljstvo što je kfW, a i Vlada Federacije BiH, prepoznala ovo ministarstvo kao implementatora", kazao je Martić, te izrazio uvjerenje da će projekt biti uspješno realiziran.\n#projekti energetske efikasnosti


Početkom sezone 2018-2019, brend Jeep i Juventus zajedno proslavljaju novi rekord: sezonu su otvorili sa devet pobeda na svim takmičenjima. Prethodni rekord iz 1930. godine bio je osam, ali Juventus je pokazao da može da pomera svoje granice još dalje, godinu za godinom. To je osobina koju deli sa brendom Jeep, zvaničnim sponzorom tima još od sezone 2012-2013. Sa logotipom na grudima, tim je postigao zapanjujući uspeh, osvojivši duplu krunu italijanske lige i kupa neverovatna četiri puta zaredom: rekord koji podseća na snagu pogona na sva četiri točka u pravom Jeep stilu. Štaviše, niz konsekutivnih ligaških titula dostigao je broj sedam koji se oduvek nalazio u središtu istorije brenda Jeep. Već je CJ-2A, prvi model brenda Jeep za komercijalnu upotrebu, poneo prednju masku hladnjaka sa sedam rebara davne 1945. godine, a tokom vremena, ovaj detalj postaje jedan od istinskih i najlegendarnijih simbola brenda.\nPrilika za slavlje ovog novog rekorda bila je isporuka flote terenaca brenda Jeep kako bi bili uz tim tokom čitave sezone, koja će po svemu sudeći postaviti uzbudljive izazove, kako na italijanskim terenima, tako i na međunarodnoj pozornici. Slični izazovi očekuju i brend Jeep: u poslednjem kvartalu, prodaja brenda u Italiji porasla je za 55% u odnosu na isti period prošle godine, dostigavši istorijski najviše brojke brenda u jednom kvartalu. U Evropi, broj novih registracija porastao je za 158,1% u poređenju sa istim mesecom 2017. godine, a ukupan rast u prvih osam meseci bio je za 78,5% veći u odnosu na isti period prošle godine. Stoga, brend Jeep nestrpljiv je da se upusti u svoj „šampionat“ i, baš kao i Juventus, pojačao je svoj tim novim igračima: najnagrađivaniji segment terenaca svih vremena sada uključuje i četiri nova modela koji su nedavno predstavljeni - Wrangler, Compass, Renegade i Cherokee.\nWrangler zvezda Campa Jeep 2018\nOvogodišnji, peti po redu, Camp Jeep održan u Austriji prošle nedelje nadmašio je sve prethodne rekorde, privukavši više ljubitelja i vozila nego ikad pre. Više od 1.200 ljubitelja i njihovih porodica iz skoro 20 zemalja, kao što su Italija, Nemačka, Francuska, Španija, Velika Britanija, Austrija, Belgija, Češka, Švajcarska, Holandija, Poljska, Mađarska, Slovenija, Slovačka, Litvanija i Rumunija, okupilo se kako bi proslavilo svoju ljubav prema brendu Jeep.


Johnson: UK podržava opredjeljenje BiH za članstvo u EU i NATO – dijalogin.tv\nJohnson: UK podržava opredjeljenje BiH za članstvo u EU i NATO\nČlan Predsjedništva BiH Bakir Izetbegović primio je državnog sekretara za vanjske poslove i poslove Commonwealtha UK Velike Britanije i Sjeverne Irske Borisa Johnsona.\nIzetbegović je izrazio zahvalnost Velikoj Britaniji na dosadašnjoj podršci Bosni i Hercegovini, posebno u procesu euroatlantskih integracija. Istakao je uvjerenje da će Velika Britanija nastaviti podržavati reformske procese u BiH te naglasio da je BiH, u kontekstu njenog reformskog puta i dobijanja kandidatskog statusa, opredjeljena za nastavak provođenja mjera iz Reformske agende.\nČlan Predsjedništva BiH Izetbegović je iskazao važnost britansko-njemačke inicijative te kazao da je pored važnosti reformskih procesa za BiH, za našu zemlju od ključnog značaja integracija čitavog zapadnog Balkana, kako za političku i ekonomsku stabilnost, tako i za sigurnost čitave Evrope. Osuđujući teroristički napad koji se desio u neposrednoj blizini britanskog Parlamenta u Londonu, Izetbegović je naglasio opredijeljenost BiH za borbu protiv terorizma i saradnju na tom planu s Velikom Britanijom.\nDržavni sekretar za vanjske poslove i poslove Commonwealtha Boris Johnson je istakao da iako Velika Britanija napušta Evropsku uniju neće napustiti Evropu te da će BiH i ubuduće biti na listi prioriteta vanjske politike. Naglasio je da UK podržava opredjeljenje BiH za članstvo u Evropskoj uniji i NATO-u.\nIskazao je spremnost na pružanje podrške BiH u ekonomskom i političkom sergmentu, posebno u implementaciju Reformske agende i strateškog dokumenta “Pregled odbrane“ koji je usvojilo Predsjedništvo BiH, saopćeno je iz Predsjedništva.\nPodsjećamo, Johnson se sinoć sastao sa predsjedavajućim Vijeća ministara BiH Denisom Zvizdićem i šefom bh.diplomatije Igorom Crnatkom.\nNajavio je da će 2018.godine London biti domaćin samita o zapadnom Balkanu.\nJohnson se sastao u Sarajevu i sa entitetskim premijerima Fadilom Novalićem i Željkom Cvijanović.\nPotvrđena optužnica u predmetu Kemal Čaušević i drugi


JKP Mediana od sada građanima "na noge"\nPočetak/Društvo/JKP Mediana od sada građanima „na noge“\nJKP Mediana od sada građanima „na noge“\nJKP Mediana organizovaće akciju besplatnog odvoženja kabastog otpada svih građana koji zakažu odvoz putem call centra. Dosadašnja praksa postavljanja velikih kontejnera na javnim mestima biće zamenjena dolaskom do samih domova Nišlija.\nDanas je tim povodom organizovan javni sastanak sa upravnicima zgrada sa teritorije grada Niša, na kojem se diskutovalo o budućim planovima kojima bi se unapredilo uređivanje međublokovskog zelenila i odvoženje kabastog otpada.\n„S prvim danima proleća želimo da naše sugrađane rasteretimo i oslobodimo ih otpada koji se nalazi u njihovim domaćinstvima. Potrudićemo se da podelimo grad u reone i na taj način otpočnemo ovu veliku prolećnu akciju a današnji improvizovani sastanak pomoći će nam da prodiskutujemo o još nekim novinama.“ istakao je ispred Mediane direktor Dragoslav Pavlović.\nCilj je bio da se na današnjem okruglom stolu oslušne glas javnosti i da svako od upravnika iznese svoje predloge za poboljšanje usluga.\nNa taj način žele da urede ne samo javne površine, nego i površine oko samih zgrada i u zgradama i životni prostor uopšte.\n„Nema potrebe da i dalje stoje kontejneri i zauzimaju javnu površinu. Mi smo oni koji su na usluzi građanima, zato i postoji ovaj call centar, gde će oni moći da upute poziv, a mi ćemo po evidenciji poziva otići na lice mesta i ispred same kuće preuzeti otpad.“ dodao je Pavlović.\nU narednom periodu biće izvršene i najavljene kvartovske podele grada kako bi se uspešno krenulo sa ovom akcijom.\nPozivaju se građani da prijave odvoz kabastog otpada na telefon kontakt centra 018/250-125, ili pozivom na besplatni broj 0800 018 002.\nponedeljkom – GO Medijana, utorkom – GO Pantalej, sredom – GO Palilula, četvrtkom – GO Niška banja, petkom – GO Crveni krst.\nčisto JKP Mediana kabasti otpad prolećna akcija


Naslovna Košarka ABA KECMANOVIH 0.06: Devet godina od legendarne trojke u Zagrebu\nKecman za ABA titulu Partizana 2010. godine (FOTO: YouTube printscreen)\nOvog 25. aprila navršava se devet godina od jedne od najneverovatnijih završnica u istoriji košarke, odnosno trojke Dušana Kecmana u Zagrebu.\nU finalu ABA lige 2010. godine igrali su domaća Cibona i Partizan.\nPošto je posle 40 minuta bilo 60:60, veliki rivali igrali su produžetak.\nOsam sekundi pre kraja, na 72:71 za “crno-bele” Lorens Roberts promašio je oba slobodna bacanja.\nUsledila je trojka Bojana Bogdanovića iz ugla, za 74:72 i veliko slavlje igrača Cibone i navijača u zagrebačkoj “Areni”.\nDok su oni slavili, Partizan je izveo loptu, Kecman je sa svoje polovine uputio šut prema protivničkom košu i…\nBila je to četvrta uzastopna titula Partizana u ABA ligi.\nAmerički ESPN izabrao je ovaj potez Kecmana među deset najneverovatnijih sportskih završnica u istoriji.\nInteresantan podatak je da je to jedini događaj na toj listi van američkog kontinenta.\nKad se kaže “slavlje nije dugo trajalo”, definitivno se može se dati ova utakmica kao primer, zar ne?\nPrethodni tekstZLATAN JE LJUDINA: Mališan će zauvek pamtiti ove Ibrine reči\nSledeći tekstZavršni turnir se seli u Torino – Novak Đoković ostaje najuspešniji u Londonu?


RUGIPP PREDSTAVIO ADRESNI REGISTAR NA SJEDNICI PREDSJEDNIŠTVA SAVEZA OPŠTINA I GRADOVA REPUBLIKE SRPSKE\nPomoćnik direktora za normativne poslove, evropske integracije i međunarodne projekte Republičke uprave za geodetske i imovinsko-pravne poslove (RUGIPP) Jasenko Nedinić i konsultant CILAP projekta Dejan Jeremić prisustvovali su u četvrtak, 5. marta 2020. godine u Trebinju na sjednici Predsjedništva Saveza opština i gradova Republike Srpske.\nNa sjednici su predstavljeni dosadašnji rezultati na uspostavi sistema Adresnog registra i Registra prostornih jedinica u Republici Srpskoj, kao i rezultati saradnje sa Ministarstvom uprave i lokalne samouprave Republike Srpske, Ministarstvom unutrašnjih poslova Republike Srpske i Republičkim zavodom za statistiku.\nJasenko Nedinić, pomoćnik direktora u RUGIPP-u istakao je da adresni registar predstavlja osnovnu pretpostavku za uspostavu funkcionalnog i dobro organizovanog društva.\nSocijalne službe, briga o starima, usluge spašavanja i pomoći nadležnih službi kao što su policija, vatrogasci i hitna pomoć, pored toga urbanističko planiranje, popis stanovništva i izborni proces, ne mogu se organizovati na efikasan način bez ažurniog sistema Adresnog registra, rekao je Nedinić.\nPodsjećamo da je RUGIPP u prethodnom periodu potpisao sa jedinicama lokalne samouprave u Republici Srpskoj sporazum o uspostavi Adresnog registra.\nPredsjedništvo Saveza opština i gradova Republike Srpske podržalo je dosadašnje aktivnosti RUGIPP-a i CILAP projekta na uspostavljanju Adresnog registra u svim jedinicama lokalne samouprave u Republici Srpskoj, te su tokom sastanka istakli da će pružiti podršku i u narednom periodu kako bi se kompletam sistem Adresnog registra izradio u najkraćem mogućem roku.\nZa naredni period dogovoreno je da se u dnevni red predstojeće skupštine Saveza opština i gradova Republike Srpske uvrsti i pitanje Adresnog registra i Registra prostornih jedinica.


Sporazum će stvoriti temelje za formiranje nove vladajuće koalicije\nNjemački ministar finansija Olaf Scholz primakao se za korak bliže nasiljeđivanju Angele Merkel na kancelarskoj poziciji nakon što su njegovi socijaldemokrati, ekološka stranka Zelenih i liberalni FDP u petak objavili preliminarni sporazum o formiranju nove vlade.\nTri stranke vode razgovore okako je Scholzova Socijaldemokratska stranka (SPD) lijevog centra pobijedila na općim izborima održanim 26. septembra, dok su se konzervativci kancelarke Merkel, koja se priprema da napusti politiku, našli na drugom mjestu.\n– Sve u svemu, ovdje možemo naslutiti da je novi početak moguć, što su i nagovijestile tri stranke koje su se okupile ovdje – izjavio je Scholz novinarima.\n– Usuglasili smo se oko teksta pripremnih pregovora – kazao je on i dodao da je to “veoma dobar rezultat koji jasno pokazuje našu namjeru da napredujemo u formiranju nove vlade u Njemačkoj”.\nJedna od čelnica Zelenih Annalena Baerbock izjavila je da inicijalni sporazum otvara put za “koaliciju napretka koja će iskoristiti narednu deceniju kao deceniju obnove”.\nSporazum će stvoriti temelje za formiranje nove vladajuće koalicije, čime bi alijansa CDU-CSU kancelarke Merkel prešla u opozicione redove nakon što je ostvarila svoj najgori izborni rezultat nakon Drugog svjetskog rata, prenosi AFP.


Niška televizija » RRA: Izbaciti nasilje iz najgledanijih termina\nRRA: Izbaciti nasilje iz najgledanijih termina\nObjavljeno 06.12.2013. 17:48\nNacionalni emiteri ne obeležavaju propisno sadržaje koje emituju popodne, a nasilje bi trebalo potpuno da se izbaci iz najgledanijih termina, kažu u Republičkoj radiodifuznoj agenciji. Predstavnicima medijskih kuća sa jugoistoka Srbije danas su predstavili rezultate istraživanja o zaštiti dece označavanjem televizijskih programa.\nSadržaji neprimereni deci na nacionalnim medijima u terminu od 18 do 22 i emisije bez prave oznake o uzrastu kome su namenjene – ovo RRA najviše zamera nacionalnim emiterima. A srpskom etru ništa ne manjka, od psovki, preko nasilja do rijalitija. RRA, UNICEF i Udruženje novinara uverili su se u to i kroz istraživanje od januara do kraja juna ove godine.\nKo šta emituje i u kom terminu? Prosečan gledalac uglavnom ne razmišlja šta deca gledaju popodne, i o tome se razgovaralo na skupu u Nišu.\nNa sajtu RRA nalazi se i opšte obavezujuće uputsvo emiterima. Na to šta, kad, i kako emituju obavezuju ih i Zakon o javnom informisanju i Zakon o radiodifuziji. Rijaliti programi kao specifikum ovog podneblja trebalo bi da dobiju posebno mesto u analizama RRA, jedan je zaključaka sa ovog skupa.\nOd ponedeljka uklanjanje neregistrovanih vozila (VIDEO)\nAmbasador Alžira posetio Niš (VIDEO)


"Politika je slomljena" • Novi treći put\n“Politika je slomljena”\n23.02.2019. | Ujedinjeno Kraljevstvo | Nema komentara\nPre nekoliko dana svetom je odjeknula vest da je britanska politička scena dobila novu centrističku opciju. Sedmoro nezadovoljnih poslanika opozicione laburističke partije odlučilo je da napravi Nezavisnu grupu u parlamentu. Ubrzo nakon toga, priključilo im se još troje poslanika konzervativaca i jedan laburista nezadovoljni smerom kretanja tradicionalnih partija. Rečenica koja je obeležila uvodno izlaganje predstavnika nove grupe poslanika odnosila se na situaciju u zemlji – politika je slomljena. Ko su novi centristi, zašto su napustili svoje partije i za šta se zalažu? Kakve su šanse za uspeh u duopolu tradicionalnih torijevaca i laburista i da li je politika zaista slomljena?\nPolitika je slomljena\nNeformalni lider novoformirane poslaničke grupe je „britanski Barak Obama“ Čuka Umuna, mladi i perspektivni bivši laburista. Ovaj harizmatični političar poznat je po svom učešću u kampanji za ostanak u EU tokom referenduma o Bregzitu. Čak i nakon poraza te opcije, nastavio je da zastupa ideju da Ujedinjeno Kraljevstvo ne treba da napusti Evropsku uniju. Umunin deda sa majčine strane ostao je upamćen kao sudija u Nirnberškim procesima čime je naknadno zaslužio i titulu „ser“. Po merenjima agencije YouGov, Umuna je u januaru ove godine bio među 25 najpoznatijih i najbolje ocenjenih članova Laburističke partije. Pored Umune, najpopularniji članovi nove političke grupacije su En Subri i Kris Lesli. En Subri dolazi iz tabora konzervativaca i bila je ministar u periodu od 2014. do 2016. godine. Suprotno njoj, Kris Lesli je prešao iz laburista, a poznat je po obavljanju funkcije ministra finansija i privrede u senci.\nOsim pomenutih troje poslanika, ostatak grupe čine mahom mladi poslanici ili oni stariji, ali bez preternano važnih funkcija iza sebe. Ono što je zajedničko svim poslanicima jeste da se zalažu za održavanje novog referenduma o Bregzitu. Odbegli konzervativci nisu zadovoljni skretanjem partije udesno, ali ni politikom koju vlada vodi o Bregzitu. Sa druge strane, bivši laburisti nisu zadovoljni levičarenjem Džeremija Korbina i smatraju da nedostaje konkretan predlog laburista za rešavanje Bregzita. I jedni i drugi smatraju da treba ponuditi jasnu alternativu lošem dogovoru sa EU i no-deal Bregzitu.\nKada je u pitanju potencijalni uspeh ove opcije, možemo ga procenjivati iz više uglova. Ukoliko se pogleda politička istorija UK, laburisti i konzervativci od 1922. godine vladaju samostalno uz nekoliko izuzetaka. Primera sličnih odvajanju Nezavisnih poslanika bilo je i ranije i nisu se završili uspešno. Ono što ide u prilog Nezavisinima jeste to da nikada ovoliki broj poslanika iz različitih partija nije formirao novu opciju. Gledano iz ugla Bregzita, ovakva partija je Ujedinjenom Kraljevstvu više nego očigledno potrebna. Istraživanja javnog mnjenja u poslednjih nekoliko meseci pokazuju da bi opcija ostanka u EU na novom referendumu dobila barem 52%. Na taj način, ostavlja se veliki prostor za podršku ostanku u EU koji trenutno ni jedna partija zvanično ne zastupa.\nKada se pogledaju druge države, možemo uočiti da je osnivanje centrističke opcije i odvajanje od tradicionalnih partija rastući trend. Najbolji primer za to je Emanuel Makron u Francuskoj, koji je svoj pokret oformio odvajanjem od socijalista. Nakon toga, uspeo je da dobije podršku soc-liberalnog, kao i desnog centra i na taj način napravio opciju širokog centra.\nIstraživanja gotovo svih agencija pokazuju da građani velikom većinom podržavaju i razumeju razlog izlaska Nezavisnih poslanika iz tradicionalnih partija. Prva merenja rejtinga novu grupaciju stavljaju na treće mesto sa između 8% i 14% u zavisnosti od trenutka obavljanja istraživanja. Sa tim procentom i rastućim trendom, kao i potencijalnim pristupanjem novih poznatih imena, može se reći da Nezavisni imaju potencijala.\nGlasačke preferencije (YouGov)\nNa slici je prikazano odlivanje glasova od standardnih glasačkih preferencija ka novonastaloj situaciji. Primetno je da Nezavisna grupa privlači gotovo istovetan broj glasova od torijevaca i laburista, a nešto više od liberala. Ipak, najveća misterija je pojava ogromnog broja glasača koji u ovom trenutku nisu sigurni za koga bi glasali. I tu zapravo leži najveća šansa za Nezavisne. Ukoliko izgrade kvalitetnu infrastrukturu, zadrže medijsko prisustvo i usklade politiku sa umerenim glasačima – uspeće da formiraju treći put. Ukoliko ne uspeju u nameri da zadrže kontakt sa potencijalnim biračima i nezadovoljnim laburistima i konzervativcima uspeh će biti nezamisliv.\nUkoliko izgrade kvalitetnu infrastrukturu, zadrže medijsko prisustvo i usklade politiku sa umerenim glasačima - uspeće da formiraju treći put.Click To Tweet\nIzborni sistem u UK im ne ide na ruku. Direktan odabir poslanika po izbornim okruzima im svakako ne odgovara zbog nerazvijene infrastrukture i nedostatka kadrova. Trenutni članovi Nezavisnih dolaze mahom iz centralne zone, iz urbanijih sredina i delom sa juga zemlje. Da bi postali konkurentniji tradicionalistima, moraće da pronađu partnere u ostalim sredinama. Predsednik liberala Vins Kejbl je najavio da bi mogli blisko da sarađuju sa Nezavisnima i da je njihova kooperacija realna. Liberalna partija i pored ne preterano visokog rejtinga, ima razvijenu infrastrukturu i tradicionalnu bazu glasača. Saradnja sa Nezavisnima mogla bi da bude win-win situacija za obe opcije.\nTradicionalna politika u Ujedinjenom Kraljevstvu nije još uvek slomljena kako su to poslanici Nezavisnih izjavili u uvodnom obraćanju medijima. Ipak, njihova priča može da bude pokretač promena i slom tradicionalne britanske političke scene. Uspeh nikome nije zagarantovan, ali momentum i politička situacija im idu na ruku. U narednim mesecima pred ovom zemljom se nalaze mnogobrojni izazovi vezani za Bregzit, a listi se pridružuje i Nezavisna grupa.\nTagovi: čuka umuna konzervativna partija laburistička partija ujedinjeno kraljevstvo


Poreska rešenja za paušalce u elektronskoj formi - Užicka Republika Press\nPoreska uprava od danas,13. januara počinje da dostavlja rešenja o utvrđenim obavezama za preduzetnike-paušalce isključivo u elektronskoj formi posredstvom portala Poreske uprave (ePorezi). Novoosnovani preduzetnici-paušalci će u roku od 48 sati od dana registracije osnivanja privrednog subjekta u Agenciji za privredne registre dobiti rešenje o utvrđenoj obavezi u elektronskoj formi posredstvom portala Poreske uprave.\nPodsećamo, kvalifikovani elektronski seritifikat izdaju ovlašćena sertifikaciona tela: MUP, Privredna komora Srbije, PTT, Halcom i E-Smart Systems. Sve informacije o nabavci i korišćenju sertifikata mogu se naći na njihovim sajtovima.\nJedna od novina je i kalkulator paušalnog poreza i doprinosa koji je na portalu Poreske uprave svima dostupan, tako da unosom zadatih parametara obveznici mogu sami izračunati iznos mesečnog paušalnog poreza.\nDetaljnije o sistemu paušalnog oporezivanja poreski obveznici mogu dobiti pozivom Kontakt centra Poreske uprave (011/ 331 01 11) ili se informisati na sajtu (www.purs.gov.rs) i društvenim mrežama Poreske uprave.\nTreba istaći da se u 35 filijala Poreske uprave u Srbiji, na jedinstvenom poreskom mestu “Vaš poreznik” takođe mogu dobiti sve neophodne informacije o sistemu paušalnog oporezivanja.


Dolar za 10 godina neće vladati svetom - Sputnjik Srbija\n17:41 03 Avgust 2020\n18:55 19.05.2019 Preuzmite kraći link\nKako je istakao, proces „dedolarizacije“ ima ekonomsko opravdanje.\nKao primer Gref je naveo kinesku valutu koja je daleko perspektivnija po pitanju svog razvoja.\nMeđutim, danas ne postoji nikakva alternativa dolaru i nasilna metoda izbacivanja američke valute u ovom trenutku bi izazvala kolaps na finansijskom tržištu, dodao je on.\n„Amerika je veoma napredovala po pitanju tehnologije u odnosu na ostatak sveta, što koristi kao instrument geopolitičkih pritisaka. Međutim, pojaviće se alternativni finansijski instrumenti“, naveo je direktor „Sberbanke“.\nGref je dodao da je, pored juana, u velikoj meri perspektivan i evro.\ndedolarizacija, dolar, Sberbanka, German Gref


Arhiva vesti 23.05.2016 - Naslovi.net\nMerkel Erdoganu: Ne ispunjavate uslove, vize i posle 1. jula\nISTANBUL: Nemačka kancelarka Angela Merkel izjavila nakon današnjeg sastanka sa turskim predsednikom Redžepom Tajipom Erdoganom. da ne deluje da će Turska ispuniti sve uslove za ukidanje viza u narednim nedeljama.Rojters podseća da je Turcima u… »\nVečernje novosti: Merkelova zabrinuta zbog ukidanja poslaničkog imuniteta u TurskojB92: Merkelova: Stavila sam do znanja Erdoganu...još 5 povezanih\nHrvatska diže rampu sa poglavlja 23\nHolanđani se nadaju da će biti moguće otvoriti poglavlja tokom njihovog predsedavanja EU, koje traje do kraja juna. Posle dvomesečne blokade prvi put je stigla najava da bi Hrvatska mogla da podigne rampu sa poglavlja 23 u pregovorima Srbije sa… »\nDnevnik: Kovač: Blizu rešenja za otvaranje poglavalja 23Pravda: Hrvatski ministar: Kraj rampe za Srbiju u EU - stvari se kreću u dobrom pravcujoš 6 povezanih\nI Barseloni "dupla kruna"!\nBarsa prebrodila isključenje Maskerana i posle produžetaka pobedila Sevilju u finalu Kupa kralja. Mesi dvostruki asistent. Fudbaleri Barselone ponovili su uspehe Pari sen Žermena, Bajerna i Juventusa od subote, kompletiranjem "duple krune" u domaćim… »\nBlic sport: Mesi: Mučili smo se, ali smo osvojili KupB92: Mesi: Mučili smo se, ali smo slavilijoš 9 povezanih


Đilas: Sagradićemo još jednu školu i dva obdaništa u naselju Stepa Stepanović | Insajder\nFoto: PSG / Dragan Đilas i Saša Janković u naselju "Stepa Stepanović"\nDragan Đilas je rekao da aktuelna vlast nije ništa učinila da se naselje razvije onako kako je bilo predviđeno.\nĐilas je dodao da su u ovom naselju građani "sjajno organizovani i da stalno vrše pritisak na vlast da se stvari promene, što je dobro".\n"Problem koji ima naselje 'Stepa Stepanović' će se pojavljivati i u drugim novoizgrađenim naseljima, a to je manjak škola i obdaništa", upozorio je Đilas, dodajući da, kada se završi izgradnja, da će u naselju "Stepa Stepanović"” živeti 5.000 porodica i da je izgradnja pratećih sadržaja urgentna.\nPredsednik Pokreta slobodnih građana Saša Janković rekao je da je aktuelna vlast "nekorektna prema stanovnicima naselja 'Stepa Stepanović' i da ih je država prevarila".\n"Kada su kupovali stanove građani su računali da će sve biti rešeno kako treba i nakon što su kupili stanove neko im je rekao da to ne može. Država više ne sme da vara građane", rekao je Janković, piše u saopštenju.


Muškarac uhapšen nakon tuče u centru grada - NTV Arena\nMuškarac uhapšen nakon tuče u centru grada\nMuškarac čiji su inicijali B.S. uhapšen je u Bijeljini zbog sumnje da je počinio krivično djelo nanošenja tjelesne povrede licu romske nacionalnosti u tuči u centru grada, saopšteno je iz bijeljinske Policijske uprave.\nPoliciji je sinoć oko ponoći prijavljeno da je došlo do tuče između više lica u Ulici Nikole Tesle u centru Bijeljine, a na licu mjesta zatečen je B.S. koji je bio u vidno alkoholisanom stanju, ali je odbio da se podvrgne alkotestiranju.\nOperativnim radom na terenu došlo se do saznanja da su u tuči učestvovali B.S, I.I. i treće neidentifikovano lice sa grupom lica romske nacionalnosti i tom prilikom je razbijeno staklo na jednoj od obližnjih prodavnica.\nPolicija je izvršila uviđaj, o svemu je obavješten tužilac Okružnog javnog tužilaštva u Bijeljini i u toku je rad na prikupljanju relevatnih činjenica i dokumentovanju krivičnog djela nanošenja tjelesne povrede.\nTags: bijeljina, hapsenje, policija, tuca\nU Srpskoj sedam novozaraženih, nema preminulih\nUgljevik: Na slavu hrama donesene mošti Svetih vračeva Kozme i Damjana /VIDEO/


U Beogradu vakcinisano više od 188.000 starijih od 65 godina\nTanjug 21. marta 2021. 07:14\nBEOGRAD – U Beogradu je do sada vakcinisano više od 406.000 ljudi, što je 28,8 odsto punoletnih lica, revakcinisano je više od 248.000 ljudi, od čega su 54 odsto žene, izjavila je gradska sekretarka za socijalnu zaštitu Nataša Stanisavljević.\nZa nepuna dva meseca vakcinisano je više od 188.000 starijih od 65 godina, rekla je Stanisavljević sinoć za TV Vesti.\n„Na dnevnom nivou pratimo rezultate imunizacije i kada smo primetili da u prigradskim opštinama i njihovim razuđenim delovima imamo manji procenat vakcinisanih starijih lica organizovali smo mobilne ekipe koje im pomažu da se prijave za imunizaciju. U saradnji sa domovima zdravlja organizuju se i punktovi u tim mestima, jer ne želimo da dozvolimo da neko, zato što živi u udaljenim delovima opština, bude nevakcinisan“, istakla je sekretarka Stanisavlhević.\nKako prenosi Sekretarjiat za informisanje Grada Beograda, ona je dodala da su u tim delovima grada organizovana 52 punkta.\nDo sada je, kako je navela, na mobilnim punktovima vakcinisano više od 5.000 građana.\n„Najveća zahvalnost lekarima i medicinskim sestrama koji su na terenu kako bi najstarijima zaštitili zdravlje. Tako smo, kao jedan od načina komunikacije, izabrali brošuru Gradskog zavoda za javno zdravlje, koja se dostavlja starijim sugrađanima na terenu kako bi imali sve neophodne informacije. Mi smo njihov servis i oni znaju da mogu da računaju na Grad Beograd. Bićemo na terenu dok za tim bude bilo potrebe. Naša kampanja je da vratimo život i vratimo se načinu života na koji smo navikli“, kazala je sekretarka.\nPrema njenim rečima, prioritet Grada Beograda je podrška imunizaciji i zaštita zdravlja najstarijih sugrađana.\n„Shodno tome prvu stvar koju smo uradili je da smo još 18. januara pokrenuli kol centre u svim opštinama kako bi stariji sugrađani, koji ne znaju kako da se prijave imali volontera, kada pozovu broj, koji može da im pomogne i prijavi ih na portal e-uprava. Ukoliko im je bio potreban prevoz, da neko dođe do njihove kuće, preveze ih do mesta imunizacije i potom ih vrati nazad, i to je bilo omogućeno“, pojasnila je.\nStanisavljević je rekla da postoje flajeri sa bitnim informacijama na romskom jeziku i navela da je važno i naći pravi način komunikacije sa ljudima koji žive u neformalnim naseljima.\n„Osim mobilnih ekipa koje pomažu najstarijim sugrađanima oformljne su i posebne mobilne ekipe, a održali smo i sastanak sa svim koordinatorima za romska pitanja u našim opštinama. Imali smo i podršku Ministarstva zdravlja u vidu zdravstvenih medijatora koji u neformalnim naseljima pomažu u približavanju zdravstvene zaštite, a imali smo i podršku volontera Crvenog krsta“, dodaje.\nMobilne ekipe, kako je navela, posećuju ova naselja, dele brošure na srpskom i romskom jeziku, a u saradnji sa domovima zdravlja postoje i vakcinalni punktovi.\nKada je u pitanju sektor socijalne zaštite, Stanisavljević je navela da je ponosna na to što je više od 1.800 zaposlenih i korisnika vakcinisano.\n„Naši zaposleni su sve vreme radili sa korisnicima. Do sada nismo imali ni jedan sličaj kovida 19 u Prihvatilištu za decu Beograda, Prihvatilištu za beskućnike, a za to su zaslužni socijalni radnici, negovatelji koji rade u tim ustanovama. Imamo veliki procenat vakcinisanih korisnika, a u Prihvatilištu za beskućnike vakcinisano je više od 91 odsto ljudi. Organizovali smo i u dnevnim boravcima vakcinaciju, tako da je više od 76 mladih i odraslih sa smetnjama u razvoju vakcinisano“, kazala je Stanisavljević.\nPredsednik Opštine Lazarevac Bojan Stević rekao je da je zadovoljan odzivom građana te opštine za vakcinaciju i da je organizovano sedam punktova za tu namenu.\nKako je naveo, 47 odsto građana Lazarevca starijih od 65 godina primilo je obe doze vakcine, što kako je dodao, pokazuje odgovornost sugrađana.\n„Potrudićemo se u narednom periodu da građanima Lazareva još više pojasnimo važnost vakcinacije. To je u ovom trenutku najvažnije“, kazao je Stević i dodao da je danas u Mesnoj zajednici Veliki Crljeni vakcinisano 212 građana.


Prvi SPEED DATE odrzan u KZM Gnezdo – Kancelarija za mlade\nBudi u toku\tGradska dešavanja\tPrvi SPEED DATE odrzan u KZM Gnezdo\nGradska dešavanjaZavršeni projekti\nKancelarija za mlade grada Beograda, po prvi put je odrzala Speed date događaj u Inkubatoru Gnezdo.\nOvaj događaj imao je za cilj umrezavanje i bolje upoznavanje kako organizacija za mlade medjusobno, tako i njihovo povezivanje i pronalazenje dodatnih informacija za dalji rad u razgovoru sa predstavnicima Ministarstva omladine i sporta, Nacionalne asocijacije kancelarija za mlade, Krovne organizacije mladih Srbije, kao i Kancelarije za mlade grada Beograda.\nZa „Speed date“ se prijavilo 30 omladinskih organizacija, od kojih je 25 izrazilo želju da učestvuje u razgovorima sa predstavnicima Grada Beograda, Kancelarije za mlade, Ministarstva za sport i omladinu, Nacionalne asocijacija kancelarija za mlade i KOMS-om.\n– Zajedničkim radom se trudimo da stvorimo uslove da se omladinska politika i nevladin selktor što više uključe u realizaciju mnoštva projekata, rešavanja problema i kreiranja boljeg poslovnog ambijenta u Beogradu i Srbiji. Sve to ima za cilj da mladi ljudi ostanu u svom gradu i svojoj zemlji, što je za grad Beograd na vrhu liste prioriteta. Zajednički pravimo strategije i sprovodimo ih u delo i kao odgovoran servis naših sugrađana želimo da znamo šta od nas traže građani, nevladine organizacije i predstavnici civilnog društva. Razmenom mišljenja dolazimo do rešenja koja umnogome poboljšavaju poslovni ambijent i kreativnost – rekao je Petronijević.\nOn je dodao da Grad Beograd iz godine u godinu ima sve veće mogućnosti jer je finansijski stabilniji.\n– Svi Beograđani koji žele da rade mogu da računaju da je Grad njihov partner. Mi smo servis čija je funkcija da stvori bolje uslove, a na njima je da budu vredni i svoju kreativnost sprovedu u delo u svom gradu. Moramo da sprečimo odlazak mladih ljudi jer zbog čega bi oni svoje dobre poslovne ideje realizovali u inostranstvu pre nego u svojoj zemlji. U Naučno-tehnološkom parku na Zvezdari radi više od 500 IT inžinjera, koji zarađuju odlično i to je odličan primer da se u Beogradu i Srbiji i te kako može uspešno poslovati – dodao je Petronijević.njegovim rečima u Beogradu je sve više turista, porast broja noćenja je dvocifren već nekoliko godina unazad, što daje dodatni prostor izvesnim kreativnim idejama da budu komercijalizovane i nađu se u turističkoj ponudi grada.\nZamenik direktora Kancelarije za mlade Nemanja Marković apostrofirao je razgovor predstavnika Grada Beograda, Ministarstva omladine i sporta i udruženja građana sa teritorije grada kao prevashodni cilj manifestacije.\n– Cilj ovog dijaloga je unapređenje i razvitak omladinske politike u Beogradu. Želimo da čujemo sa kakvim se problemima susreću mladi koji su na početku karijere, ali i da čujemo njihove predloge, sugestije i kritike – rekao je Marković.\nDogađaju je ispred Ministarstva omladine i sporta prisustvovala Zorica Labudović, rukovodilac grupe za saradnju sa udruženjima i kancelarijama za mlade Ministarstva omladine i sporta.


Iranska revolucionarna garda izvodi vojnu vežbu sa balističkim raketama (15. januar 2021, ilustrativna fotografija)\nIran je danas (17. januar) pozvao Međunarodnu agenciju za atomsku energiju (IAEA) da izbegava objavljivanje "nepotrebnih" detalja o iranskom nuklearnom programu, dan nakon što su Nemačka, Francuska i Velika Britanija pozvale tu zemlju da odustane od najnovijeg planiranog kršenja međunarodnog nuklearnog sporazuma s velikim silama, prenose lokalni mediji.\nNemačka, Francuska i Velika Britanija su 16. januara pozvale Iran da odustane od najnovijeg planiranog kršenja međunarodnog nuklearnog sporazuma s velikim silama, navodeći da Teheran nema verodostojnu civilnu upotrebu za uranijum u obliku metala.\nIAEA je u četvrtak saopštila da ju je Iran obavetio da je počeo da instalira opremu za proizvodnju uranijuma u obliku metala. IAEA je tada navela da Iran ostaje pri planovima da istražuje i razvija proizvodnju uranijuma u metalnom obliku, u skladu s "proklamovanim ciljem da dizajnira poboljšanu vrstu goriva".\nIran je, međutim, danas reagovao rekavši da je IAEA obaveštena pre gotovo dve decenije o planovima za proizvodnju uranijuma u metalnom obliku za proizvodnju uranijum silicida, goriva koje se koristi u nuklearnim reaktorima, a koje je bezbednije i ima veću snagu od goriva na bazi uranijum oksida, koje Iran trenutno proizvodi.\nUranijum u metalnom obliku može se koristiti i za izradu atomske bombe, a istraživanje njegove proizvodnje posebno je zabranjeno međunarodnim sporazumom Teherana i velikih sila iz 2015. godine kojim se Iran obavezao da ograniči razvoj nuklearnog programa u zamjenu za ukidanje sankcija.\nSporazum su potpisale Nemačka, Francuska, Velika Britanija, Sjedinjene Države, Rusija, Kina i Iran.\nKrajnji cilj sporazuma bio je sprečavanje Irana da razvije atomsku bombu, iako zvanični Teheran insistira da to ne namerava.\nNovoizabrani američki predsednik Džo Bajden (Joe Biden), koji u 20. januara stupa na dužnost, rekao je ranije da želi da SAD ponovo postane deo sporazuma.


Tatjana Matić, ministarka trgovine, turizma i telekomunikacija: Bez digitalne agende nema napretka Tatjana Matić, ministarka trgovine, turizma i telekomunikacija: Bez digitalne agende nema napretka\nSrbija je demonstrirala da je spremna za digitalnu integraciju u okviru Digitalne agende za Zapadni Balkan i da intenzivno radi na izgradnji IKT infrastrukture, koja je osnov ubrzane digitalne transformacije u zemlji. Omogućavanje korišćenja digitalnih rešenja i usluga već sada doprinosi poboljšanju kvaliteta života ljudi, što je i glavna svrha digitalne transformacije\nNastavak sistemske digitalizacije je prioritet ovog ministarstva, kaže Tatjana Matić, ministarka trgovine, turizma i telekomunikacija u Vladi Srbije. U prethodnom periodu pokazalo se da je strateški pristup Ministarstva u ovoj oblasti imao ogroman značaj za razvoj e-trgovine, podizanje digitalne pismenosti i povezivanje kako aktera u poslovnom sektoru, tako i u obrazovanju.\nNa svojevrsnom testu koji je usledio sa izbijanjem pandemije pokazalo se da su i sektor telekomunikacija i institucionalni okvir koji je omogućio kompleksan razvoj svih aspekata Digitalne agende bio dobro postavljen i omogućio da u vanrednim uslovima srpska privreda i društvo lakše podnesu teret krize. Istovremeno, postavljeni su temelji za nastavak ovih trendova kako u oblasti širenja pokrivrenosti Srbije mrežom širokopojasnog interneta, što ima dalekosežan značaj za ravnomeran razvoj srpske ekonomije, tako i u oblasti obrazovanja, gde digitalizacija može da donese značajne benefite.\nJedna od najvažnijih etapa na tom putu – izgradnja 5G mreža – omogućiće automatizaciju proizvodnih procesa i uvođenje inovativnih servisa. S obzirom na nove trendove u srpskoj industriji, koja se kreće ka proizvodnji sve tehnološki složenijih proizvoda i usluga, stvaranje preduslova za usvajanje koncepta Industrije 4.0 omogućiće ubrzavanje već postojećih procesa i stvoriti preduslove za potencijalni leapfrogging, odnosno tehnološki skok u srpskoj privredi.\nKancelarija za IT radi na razvoju novih i usluga i inovativnih rešenja u oblasti pametnih gradova i mogu se očekivati značajni pomaci u tom pogledu\nU proteklom periodu bili smo svedoci uspona e-trgovine. Koliko smo institucionalno i organizaciono bili spremni za ovakav skok i šta nam je sada potrebno da bi se taj zalet održao?\nMi smo ne samo predvideli već i podsticali razvoj ovog sektora s obzirom na globalne trendove i jasne benefite koje ovaj vid trgovine donosi i za razvoj digitalne ekonomije, ali i ukupni ekonomski i društveni razvoj. Skoku e-trgovine prethodilo je donošenje programa razvoja e-trgovine i realizacija čitavog seta aktivnosti koji, pored uspostavljanja čvrstog pravnog okvira sa novim zakonima o trgovini i elektronskoj trgovini, uključuju i analize koje je Ministarstvo sprovelo u saradnji sa USAID-om i Asocijacijom E-komerc Srbija, zatim objavljivanje vodiča za e-trgovce i vodiča za e-potrošače koji su dostupni i na sajtu Ministarstva, kao i sprovođenje kampanje u nacionalnim medijima.\nIako su kvalitet i brzina interneta prepoznati u poslovnom sektoru kao veoma dobri, nisu svi delovi Srbije jednako pokriveni brzim internetom, koji se sada pokazuje kao kičma ubrzanog privrednog rasta. Šta nas očekuje na ovom planu u narednom periodu?\nU septembru prošle godine pokrenut je projekat zajedničke izgradnje širokopojasne infrastrukture u ruralnim područjima za koje ne postoji komercijalni interes operatora.\nOn podrazumeva sprovođenje javnih konkursa i potpisivanje ugovora sa operatorima, a nakon izrade projekata i pribavljanja građevinskih dozvola izgradnju midmile trasa koju će sprovesti država i lastmile dela mreže za koji će biti zaduženi operatori.\nProjekat uključuje više od 500 naselja sa oko 80.000 domaćinstava i planirano je da bude završen do kraja 2022. godine. Program se nastavlja sa ciljem da do 2025. praktično sva domaćinstva u Srbiji imaju brz pristup internetu i i samim tim digitalnim servisima. Time će značajno biti smanjen digitalni i ekonomski jaz između urbanih i ruralnih područja, biće stvorena osnova za ravnomeran razvoj svih delova zemlje zajedno sa platformom za uvođenje novih digitalnih usluga, savremenog načina poslovanja i obrazovanja.\nKoliko će po vašem mišljenju ostvarivanje Digitalne agende u narednom periodu pomoći privrednom rastu i privrednom povezivanju?\nBez Digitalne agende nema napretka. U oblasti elektronskih komunikacija na strateškom nivou u Republici Srbiji postavljeni su ciljevi koji su usklađeni sa ciljevima Evropske digitalne agende. Strateškim dokumentima ističe se važnost korišćenja širokopojasnog pristupa visokog kapaciteta, prepoznajući da će buduće pristupne mreže koristiti fiberoptičke veze kao ključni deo mrežne infrastrukture da bi ispunile sve veću potrebu za protokom. Naglašavaju i važnost ulaganja u savremenu infrastrukturu, što su preduslovi za celokupan dalji razvoj, u oblastima privrede, proizvodnje, ekonomije, obrazovanja.\nNa koji način sarađujete sa privatnim sektorom u razmeni znanja i industrijskog iskustva kada su u pitanju ove teme?\nNadležno Ministarstvo, ali i druge institucije Vlade, u bliskoj su komunikaciji sa privatnim sektorom. Rezultat te saradnje je čitav niz unapređenih propisa i podsticajnih mera za razvoj inovativnih ideja, koji su razvijani u saradnji sa Privrednom komorom Srbije, E-komerc Srbija, Naledom, u okviru platforme „Serbia Creates“ itd.\nOperatori elektronskih komunikacija podneli su veliki pritisak u početku epidemije, ali su istovremeno pokazali veliki stepen izdržljivosti, što potvrđuje odlično stanje u srpskim telekomunikacijama\nNajavili ste da postoji mogućnost da se u Srbiji do kraja godine sprovede aukcija za 5G mrežu. Od čega to zavisi?\nPoziv za iskazivanje zainteresovanosti je raspisan i traje do 1. 9. 2021. godine. Dalji koraci u pogledu aukcije će zavisiti od odziva kako operatora elektronskih komunikacija, tako i drugih privrednih subjekata koji mogu imati interes za korišćenje, ali i izgradnju 5G mreža u cilju automatizacije proizvodnih procesa i uvođenja inovativnih servisa.\nKoliko Srbija ima takvih kompanija za koje je važna 5G mreža i koje su ušle u više faze digitalne transformacije?\nU Srbiji posluje značajan broj inovativnih kompanija kako onih razvijenih, tako i malih startapova. 5G tehnologija stvara mogućnost za razvoj novih inovativnih proizvoda, usluga i uopšte automatizaciju mnogih procesa što je šansa za svaku od ovih kompanija.\nNajveća primena 5G mreže očekuje se, između ostalog, i u medicini i komunalnim uslugama i u izgradnji pametnih gradova. Šta možemo očekivati u Srbiji u tom domenu?\nKancelarija za IT radi na razvoju novih i usluga i inovativnih rešenja u oblasti pametnih gradova i mogu se očekivati značajni pomaci u tom pogledu.\nUporedo sa porastom korišćenja e-usluga, videli smo i da raste digitalni jaz, jer deo stanovništva pa i manjih kompanija nije lako mogao da se pridruži ovim trendovima. S druge strane, videli smo i da postoje neka uska papirološka grla odnosno operacije gde je za biznise potrebno fizičko dolaženje na mesto procesiranja neke usluge ili podnošenje dokumentacije u papirnom obliku. Šta su vaši dalji koraci u uklanjanju ovih uskih grla?\nKancelarija za IT uvodi sve više elektronskih servisa koji olakšavaju građanima život. Paralelno se sprovodi pojednostavljenje administrativnih procedura i postupaka kroz program „ePapir“ koji Kancelarija realizuje zajedno sa Republičkim sekretarijatom za javne politike.\nVi ste u velikoj meri bili uključeni i u organizovanje nastave onlajn. Šta su ključne poruke u ovom domenu koje će biti bitne za nas i kada se pandemija okonča?\nOperatori elektronskih komunikacija podneli su veliki pritisak u početku epidemije, ali su istovremeno pokazali veliki stepen izdržljivosti, što potvrđuje odlično stanje u srpskim telekomunikacijama. Ovom Ministarstvu je svakako prioritet nastavak sistemske digitalizacije koja uključuje, pored izgradnje mreže u ruralu, i nastavak projekta „Povezane škole“, odnosno izgradnje računarske mreže u osnovnim i srednjim školama koja je do sada završena u više od 900 školskih objekata, odnosno u polovini škola u Srbiji. Ovaj projekat omogućiće potpunu digitalizaciju obrazovnog sistema.\nOvom Ministarstvu je prioritet izgradnja računarske mreže u osnovnim i srednjim školama, što će omogućiti potpunu digitalizaciju obrazovnog sistema.\nStrateški ciljevi u oblasti elektronskih komunikacija u Republici Srbiji u potpunosti su usklađeni sa ciljevima Evropske digitalne agende.\nU bliskoj komunikaciji sa privatnim sektorom unapređen je čitav niz propisa i donete su mere za razvoj inovativnih ideja.


Protest Mame su zakon u nedelju u Novom Sadu - Autonomija\nProtest Mame su zakon u nedelju u Novom Sadu\nInfo 29. okt 2018.\nU Novom Sadu u nedelju, 4. novembra biće održan protest Inicijative „Mame su zakon“, na kom će okupljeni tražiti izmenu Zakona o finansijskoj podršci porodice sa decom, zbog kojeg neke od porodilja primaju veoma male mesečne naknade.\nOsim protesta biće održana i izložba eksponata „NevidljivaRadnica“ koji predstavljaju komentare žena na društvenim mrežama o tome koliko imaju radnog staža koji nigde nije evidentiran i koji ih čini nevidljivom radnicom.\nKako su iz inicijative saopštili, protestom i izložbom žele da ukažu da žene veoma male naknade pa čak i svega 1.000 dinara dobijaju jer nemaju dovoljno meseci radnog staža i to, između ostalog, i zato jer su pre toga dugo radile neprijavljene.\nIz inicijative navode i da žene često nemaju gde da rade i da prolaze kroz različite vidove diskriminacije prilikom traženja posla.\n„Za mame koje pogađa loša primena Zakona o finansijskoj podršci porodici sa decom vreme je luksuz i one zahtevaju hitne izmene odredbi koje su loše osmišljene i koje njih i njihove porodice ostavljaju na ivici egzistencije“, ističu iz inicijatve.\nProtest i izložba biće održani u nedelju na Trgu Slobode u 15.00.


SNS RS Očekuje uspjeh na izborima\nTanja Šikanjić 06.02.2010 19:53\nBANJALUKA - Srpska napredna stranka na političko tržište Republike Srpske ulazi s namjerom da pobjeđuje u političkoj utakmici Srpske, rekao je juče Aleksandar Vučić, zamjenik predsjednika SNS-a Srbije, u Banjaluci gdje je prisustvovao zvaničnom otvorenju kancelarije SNS RS.\n"Znam da to mnogima zvuči nerealno, ali na osnovu rezultata koje smo postigli u Srbiji, ozbiljno tvrdimo da ćete biti iznenađeni rezultatima koje ćemo ostvariti na izborima", istakao je Vučić.\nVučić je istakao da u RS, SNS ima cilj da štiti teritorijalni integritet RS unutar BiH, da se bori protiv korupcije i kriminala, te stvara ekonomske i socijalne uslove neuporedivo povoljnije za život građana.\n"Nastojaćemo da pokažemo da ne pravimo razliku u našem odnosu prema Republici Srpskoj i Republici Srbiji".\nLuka Kecman, predsjednik Sprske napredne stranke u Republici Srpskoj, istakao je da će SNS na izbore izaći s konkretnim programom, prije svega boreći se za pristojan život u RS.\nVučić, koji se sastao s Lukom Kecmanom, predsjednikom SNS-a u Republici Srpskoj, održao je i radni sastanak s predsjednicima ove stranke iz opštinskih odbora i povjerenicima iz svih šest izbornih jedinica RS.\nTom prilikom Vučić je istakao da je prema rezultatima posljednjih istraživanja javnog mnjenja u Srbiji, Srpska napredna stranka trenutno najjača politička stranka u Srbiji, sa 4,2 odsto ispred Demokratske stranke.\nGovoreći o spekulacijama oko ulaska Dragana Kalinića u SNS RS, Vučić je istakao da do sada nisu imali takvu vrstu kontakata s Kalinićem, dodajući da je svako ko želi da uđe u SNS, dobrodošao.


Nebojša Stankić novi regionalni direktor ZEBRA SYSTEMS - IT RešenjaIT Rešenja\nYou Are Here: Home » Zanimljivosti » Nebojša Stankić novi regionalni direktor ZEBRA SYSTEMS\nAutor: Nebojša Rašković Datum: 06. 10. 2020. Rubrika: Zanimljivosti | komentar : 0\nPre dolaska u ZEBRA SYSTEMS, Nebojša Stankić je radio na poziciji Senior Channel Account Executive za teritoriju Jugoistočne Evrope u kompaniji Sophos, gde je bio odgovoran za razvoj mrežnih kanala, upravljanja distributerskom mrežom, odnose sa klijentima i vođenje projekata. Pre toga, on je proveo većinu svoje poslovne karijere na pozicijama u prodaji i menadžmentu kompanija koje su distribuirale brendove kao što su Citrix, Symantec, Palo Alto i mnogi drugi.\nImenovanje je usledilo nakon što je u maju ove godine ZEBRA SYSTEMS postala distributer za GFI Software za Srbiju i Crnu Goru i počela s prodajom kompletnog portfolija kompanije GFI Software koji uključuje brendove GFI, Kerio i Exinda. Dodatno, od septembra, kompanija je proširila svoj portfolio poslovnim i „cloud“ rešenjima kompanija Acronis i SolarWinds MSP, koji su sad dostupni potrošačima i partnerima u Srbiji i Crnoj gori.\n„Želja nam je da se fokusiramo na tržišta u jugoistočnoj Evropi i ponudimo odlična IT mrežna i bezbednosna rešenja lokalnim malim i srednjim kompanijama“, rekao je Nebojša Stankić, regionalni menadžer za Jugoistočnu Evropu u ZEBRA SYSTEMS. „Proizvodi u našem portfoliju predstavljaju odlična rešenja za lokalne potrošače jer mi nudimo moćne softverske proizvode po razumnim cenama.“


Fudbalerima Crvene zvezde nije dozvoljen ulazak na Kosovo – Dnevni list\nFudbalerima Crvene zvezde nije dozvoljen ulazak na Kosovo\nlistopad 9, 2019 listopad 9, 2019 Dnevni list 0 Comments CRVENA ZVEZDA, Kosovo, NOGOMET\nFudbalerima i rukovodstvu Crvene Zvezde nije dozvoljen prelaz na Jarinju, kako bi odigrali utakmicu šesnaestine finala Kupa Srbije zakazanu za 14 časova u Zvečanu protiv FK Trepče. Kako je novinarima rekao direktor beogradskog kluba Zvezdan Terzić, kosovska vlada zabranila je ulazak na Kosovo i Metohiju.\nAutobus sa fudbalerima Crvene zvezde pošao je natrag put Raške, javlja izvještač Kosovo onlajn sa mjesta događaja.\nNa prelazu Jarinje stacionirane su pojačane snage kosovske policije, sa dva vozila specijalne policije.\nTerzić: Kažu “ne znamo, zabranila Vlada Kosova”\nRanije danas direktor FK Trepča Bojan Jakšić rekao je za Kosovo onlajn da je utakmica zabranjena.\nNavijači Crvene Zvezde iz Zvečana i drugih dijelova sjevera Kosova, kao i centralne Srbije, takođe su bili na prelazu Jarinje, gdje su pjevali navijačke i pjesme o Kosovu.\n← Previous SNIMLJEN NAPAD: Huligani u Mostaru pretukli mladića zbog ‘Veležove’ majice’ (VIDEO)\nLavrov: Sjedinjene Države igraju ‘veoma opasnu igru’ sa sirijskim Kurdima Next →


SAD i Severna Koreja pregovaraju o drugom sastanku dvojice lidera, nakon njihovog prvog sastanka u junu u Singapuru, i pripremaju teren za prekid nuklearnog spora između starih neprijatelja.\n- Planiranje je u toku. Verujemo će se samit održati iduće godine, ali još razmatramo kada i gde će se to dogoditi - rekao je novinarima Pens nakon sastanka sa predsednikom Južne Koreje Mun Džae Inom.\nPens je rekao da ne želi da se ponavljaju greške prethodnih administracija, koje su decenijama pravile obe političke stranke u SAD.\n- Ne želimo da ponavljamo greške prethodnih administracija, koje su decenijama pravile obe političke stranke, kada su data obećanja, ukinute sankcije, usledila ekonomska podrka, a onda su ta obećanja prekršena - istakao je Pens.\nPens i Mun sastali su se na marginama samita lidera zemalja Saveza država Jugoistočne Azije (ASEAN) u Singapuru.\nAmerički eksperti saopštili su u ponedeljak, 12. novembra, da je primećeno najmanje 13 neregistrovanih raketnih baza u Severnoj Koreji, od ukupno 20 aktivnih baza, što predstavlja izazov za američke pregovarače koji se nadaju da će ubediti Pjongjang da odustane od svog oružanog programa.\nNa pitanje da li Kina čini dovoljno za održavanje sankcija, američki potpredsednik naglasio je da je Peking učinio više nego ikad do sada i da je Tramp zahvalan na tome.\nSeverna Koreja postigla je 1994. i 2005. godine dogovor sa regonalnim silama da odustane od svog nuklearnog programa u zamenu za ekonomske beneficije i diplomatske nagrade, ali su ti sporazumi raskinuti nakon što je Pjongjang nastavljao sa razvijanjem oružja za masovno uništenje.\nTramp je prošle sedmice izjavio da sada "ne žuri", ali da želi da se po drugi put sastane sa Kimom.\nNOVI SUSRET Tramp: Samit sa Kimom posle izbora 6. novembra\nTramp: Sjajan sastanak s Kimom, raduje me ponovni susret


Košarkaši Crvene zvezde poraženi su od CSKA sa 84:74 i pored vrlo dobre partije na startu četvrtfinala Evrolige, a meč u Moskvi pratili su iz prvih redova i naši fudbalski reprezentativci, i bivši igrači Partizana Zoran Tošić i Petar Škuletić.\nFudbaleri moskovskog CSKA, odnosno Lokomotive iz ruske prestonice, uživali su sa lepšim polovinama u odličnoj utakmici i magičnoj partiji Miloša Teodosića koji je presudio voljenom timu.\nTošić je čest gost na košarkaškim mečevima CSKA, čiji fudbalski dres nosi od 2010, a pre toga je nastupao za Keln, Mančester junajted i Partizan u periodu od 2007. do 2009. godine, kao i Banat i Budućnost Banatski Dvor.\nŠkuletić je prošlog leta stigao u Lokomotivu, a sezonu pre toga je igrao za Partizan.\nKošarkaši Zvezde će i u četvrtak gostovati CSKA u drugom meču četvrtfinalne serije koja se potom seli u Beograd.\nPlasman na fajnal for izboriće ekipa koja prva dođe do tri pobede.\nSPEKTAKL DOSTOJAN DERBIJA Evropa uživala u ŠOU PROGRAMU koji su priredili Real i CSKA, a u igri je bilo i nešto više od prestiža


Stigla potvrda: Faje produžio ugovor sa Zvezdom - Sportska centrala\nNaslovna Košarka Stigla potvrda: Faje produžio ugovor sa Zvezdom\nStigla potvrda: Faje produžio ugovor sa Zvezdom\n28 juna 2019. 14:55\nSenegalac Mohamed Faje potpisao je u petak novi ugovor sa Crvenom zvezdom i ostaće u redovima srpskog evroligaša i u takmičarskoj sezoni 2019-2020, potvrdio je šampion ABA lige.\n– Krilni centar koji je bio izuzetno važan za uspehe crveno-belih u prethodnoj sezoni, peti je košarkaš Iz prošlosezonskog sastava koji je produžio vernost Crvenoj zvezdi, nakon Berona, Lazića, Čovića i Simanića, a klub je sredu angažovao i američkog krilnog centra /centra Derika Brauna.\nOstanak Fajea koji je u takmičarskoj sezoni 2018-2019 svojim igrama, ponašanjem i požrtvovanjem pokazao da pripada Crvenoj zvezdi, donosi timu još jednog iskusnog i proverenog igrača za sezonu koja donosi brojne izazove i mnogo takmičarskih utakmica.\nO daljim aktivnostima u prelaznom roku KK Crvena zvezda mts i dalje će blagovremeno i isključivo preko svojih zvaničih društvenih platformi informisati javnost, stoji na sajtu KK Crvena zvezda.\nTomić pred Krku: Čvrsto i bez padova\nOd utorka prodaja karata za spektakl sa Barselonom\nJuniori Zvezde osvojili prestižni turnir u Izraelu\nTomić: U produžetku je bilo teško reagovati bez Gista koji je bio povređen\nSlaba Zvezda propustila priliku da surovo kazni Makabi!\nLIVE: Makabi – Crvena zvezda\nGostovanje Zvezdi među najomiljenijima u Evroligi\nZvezda predstavila novi sajt i najavila meč u Tel Avivu: Cilj je iznenađenje


Projekat podrazumijeva osmišljavanje i izradu digitalne platforme koja bi služila za interaktivno prikupljanje ideja građana o određenim javnim površinama u općini Centar, a gdje su planirane urbane transformacije. Planirano je da digitalna platforma bude funkcionalna već u oktobru 2021. godine kao dio službene web stranice Općine Centar.\nPlatforma će služiti kao alat za sprovođenje inkluzivnijih, interesantnijih i efikasnijih javnih konsultacija na temu urbanih javnih površina. Također, ovaj jednostavan digitalni alat bi služio kao svojevrstan online repozitorij ideja i sugestija građana na osnovu kojih bi se pristupilo obnovi i transformaciji lokaliteta. Ideje i vizije građana će se prikupljati za željenu funkcionalnost javnog prostora, ali i za društveni, fizički, ekološki, ekonomski i kulturni oblik i sadržaj istog.\nGrađani će moći iznijeti svoje ideje za zelenu i svima pristupačnu urbanu infrastrukturu (npr. obnova i ozelenjivanje fasada, obnova javne rasvjete, uklanjanje prostornih barijera, izmještanje parkinga, zelena infrastruktura, ozelenjivanje krovova, urbane farme i sl.), opremu i objekte (npr. nove klupe, kante za otpatke, parking za bicikle, nadstrešnice i sl. ), umjetničke, kulturne i druge kreativne aktivnosti, izložbe i predstave na otvorenom, sportske i rekreativne zone, dječja igrališta, ulične festivale i markete, biblioteke na otvorenom i druge sadržaje ili druge inovativne vizije koje mogu doprinijeti da urbani prostori budu ugodniji, održiviji, zabavniji i više usmjereni na kvalitetniji život.\nKada se prikupe ideje i prijedlozi građana za odabranu lokaciju, projekat će raditi na pretvaranju kolektivnih ideja u scenarije za transformaciju urbanih područja. Ovi scenariji će se koristiti i za razvijanje prezentacija virtuelne i proširene stvarnosti, omogućavajući građanima drugačije iskustvo u zamišljanju javnih prostora budućnosti.\nPet prioritetnih lokacija će biti uključeno u proces kolektivne ideacije putem digitalne platforme u periodu oktobar - novembar ove godine, i to: dio ulice „Musala“ (od „Obale kulina bana“ do ulice „Mis Irbina“), „Radićeva“ ulica, „Hastahana“, Bulevar „Franca Lehara“ te „sive zone“ uz ulicu „Branilaca Sarajeva“ (na potezu od „Šenoine“ do „Radićeve“ ulice).\nNakon javnih konsultacija jedna od pet odabranih pilot lokacija će biti obnovljena na osnovu ideja građana i poslužit će kao demonstracija održive urbane transformacije, a koja potiče i vođena je lokalnim zajednicama.\nOpćina Centar, zajedno sa svojim partnerima, informirat će građane o predstojećim digitalnim javnim konsultacijama i spremna je podržati kreativne i konstruktivne povratne informacije građana i prijedloge za obnovu ili razvoj javnih prostora na teritoriji općine.


Izveštaj o hemijskom napadu u Siriji — površan i neprofesionalan - Sputnjik Srbija\n02:52 14 Maj 2021\n12:51 02.11.2017 (osveženo 13:19 02.11.2017) Preuzmite kraći link\nOčekivanja Moskve da će izveštaj UN i OZHO o hemijskom oružju u Siriji biti objektivan nisu se opravdala, izjavio je Mihail Uljanov na brifingu Ministarstva inostranih poslova, Ministarstva odbrane i Ministarstva trgovine i industrije Rusije o izveštaju eksperata UN i OZHO o istrazi slučajeva upotrebe hemijskog oružja u sirijskom Han Šeihunu.\nSirija negira tvrdnje u izveštaju UN o upotrebi hemijskog oružja\n„Prirodno, očekivali smo da mehanizam i misija OZHO, koja sa njim tesno sarađuje na otkrivanju činjenica, osiguraju apsolutno nepristrasan, profesionalni karakter istrage kako bi uvereno i, što je najvažnije, sa dokazima otkrili krivce. Odmah da kažem da se ta očekivanja nisu obistinila“, izjavio direktor odeljenja Ministarstva inostranih poslova Rusije za pitanje neširenja i kontrolu naoružanja Mihail Uljanov.\nOsim toga, prema njegovim rečima, izveštaj je ispao površan i neprofesionalan.\nPrema mišljenju Uljanova, kvalitet istrage upotrebe hemijskog oružja je slab.\nOn je dodao da istraga liči na sabotažu.\nSAD optužile Rusiju za potkopavanje misije UN u Siriji\n„Još u aprilu na osnovu svežih tragova Rusija je zatražila od OZHO da hitno pošalje stručnjaka u Han Šejhun i u sirijsku vazduhoplovnu bazu u Šeiratu“, rekao je on.\nPrema njegovim rečima, ta inicijativa je bila blokirana na osnovu izmišljenih predloga.\nUljanov je naveo da predstavnici specijalnog mehanizma istraga OZHO-UN dugo vremena nisu posetili avio-bazu „Šajrat“, odakle je, prema verziji Zapada, bio izveden hemijski napad. Eksperti, prema rečima diplomate, saopštili su da to nije u njihovom mandatu.\nMinistarstvo odbrane o izveštaju OZHO\nMinistarstvo odbrane Rusije saopštilo je da je granata koja se vidi na fotografiji u izveštaju Organizacije za zaštitu od hemijskog oružja u provinciji u Han Šejhunu mogla da bude napravljena od vodovodnih cevi domaće proizvodnje, saopštio je predstavnik vojnog resora.\nOn je podsetio da krater od granate ima pravougaone ivice što omogućava da se pretpostavi da je sama granata imala pravougaoni oblik.\n„Na osnovu te fotografije možemo da zaključimo da se u trenutku eksplozije granata nalazila na površini asfalta“, izjavio je predstavnik Ministarstva odbrane.\nRusija je početkom prošle nedelje u SB UN blokirala projekat rezolucije o produžetku mandata misiji UN i OZHO za istragu o hemijskim napadima u Siriji.\nSirijska opozicija je 4. aprila saopštila da je 80 ljudi poginulo od hemijskog napada u gradu Han Šejhunu u provinciji Idlibu.\nSirijska opozicija je okrivila sirijsku vojsku da je odgovorna za napad. Sa druge strane, zvanični Damask odbacio je sve optužbe rekavši da nikada nije koristio hemijsko oružje, kao i da je celokupno hemijsko naoružanje izvezeno iz zemlje pod kontrolom Organizacije za zabranu hemijskog oružja.\nSjedinjene Američke Države, bez predstavljanja bilo kakvog dokaza o krivici sirijske vojske za hemijski napad u Han Šejhunu i ne slušajući poziv Rusije za sprovođenje detaljne istrage, napale su sirijsku vojnu bazu Šairat u noći 7. aprila.


Joe Biden: Ako Navalni umre u zatvoru, posljedice za Rusiju bi mogle biti poražavajuće | Krupljani.BA\nAmerički predsjednik Joe Biden, nakon samita sa ruskim predsjednikom Vladimirom Putinom, održanom danas u Ženevi, kazao je da uprkos razlikama i nesuglasicama, Rusija i SAD mogu raditi zajedno i sarađivati u zajedničkom interesu..\nUkazujući na važnost dijaloga licem u lice, Biden je rekao da se i Putin i on osjećaju odgovornima za “stabilan i predvidljiv” odnos.\nPodvlačeći da se neće ustručavati odgovoriti na određene radnje koje će naštetiti interesima Sjedinjenih Američkih Država, Biden je podsjetio da je rekao Putinu da “moja agenda nije protiv Rusije ili bilo koje druge zemlje, već za američki narod”.\nNapominjući da su s Putinom razgovarali i o smanjenju rizika od neželjenih sukoba, Biden je rekao da su saglasni o uspostavi strateškog mehanizma dijaloga za stabilnost kako bi se spriječilo širenje sofisticiranog oružja.\nKako je kazao, razgovarali su i o pitanju kibernetičke sigurnosti.\n– Rekao sam da bi određene kritične infrastrukture trebale biti zabranjene za cyber napade. Dali smo im listu, ako se ne varam, bilo je 16 kompanija definiranih kao kritična infrastruktura. Dogovorili smo se da ćemo imenovati stručnjake koji će raditi na definiranju zabranjenih područja – pojasnio je Biden.\nIstakao je da su razgovarali i o situaciji u Siriji. Ukazao je na važnost formiranja humanitarnog koridora. Smatra da je u interesu obje zemlje da Iran nema nuklearno naoružanje.\nBiden je izjavio da bi bilo u interesu obje države spriječiti ponovnu pojavu terorizma u Afganistanu, dodajući da se razgovaralo i o zaštiti ukrajinskog teritorijalnog integriteta i Bjelorusije.\nNapominjući da je sastanak, koji je trajao oko 4,5 sata, protekao u “pozitivnom tonu”, Biden je rekao da bi, uprkos razlikama i nesuglasicama, Rusija i SAD mogle zajedno raditi u zajedničkim oblastima.\nAmerički predsjednik Biden je rekao da je ruskom predsjedniku Putinu izrazio zabrinutost zbog ljudskih prava i da će to i dalje činiti.\nIstakao je da se njegovi stavovi o ruskom opozicionaru Alekseju Navalniju nisu promijenili.\nBiden je rekao da je Putinu otvoreno rekao da bi posljedice moguće Navalnijeve smrti u pritvoru mogle biti pogubne za Rusiju.


Počelo takmičenje za Najbolju tehnološku inovaciju 2019. godine u Republici Srpskoj | BL Portal\nPočelo takmičenje za Najbolju tehnološku inovaciju 2019. godine u Republici Srpskoj\nMinistar za naučnotehnološki razvoj, visoko obrazovanje i informaciono društvo Republike Srpske Srđan Rajčević na današnjoj konferenciji za novinare održanoj u Inovacionom centru Banja Luka ozvaničio je početak ovogodišnjeg takmičenja za Najbolju tehnološku inovaciju u Repubici Srpskoj.\nZainteresovani inovatori mogu se prijaviti do 30. aprila putem internet stranice www.inovacija.org.\nMinistar Rajčević je napomenuo da je ovo takmičenje rezultat saradnje Ministarstva prosvete, nauke i tehnološkog razvoja Srbije i Ministarstva za naučnotehnološki razvoj, visoko obrazovanje i informaciono društvo Republike Srpske, na osnovu Memoranduma o saradnji dva ministarstva i Sporazuma o specijalnim paralelnim vezama Srbije i Srpske.\n– Cilj takmičenja za najbolju tehnološku inovaciju je podsticanje inovativnosti i preduzetništva, podrška inovatorstvu, pomoć u pokretanju poslova, promocija inovacija, te podsticaj njihove komercijalizacije. Kroz takmičenje je za prethodnih 12 godina prošlo ukupno 290 timova u kategorijama inovativnih ideja, realizovanih inovacija i potencijala i nagrađena ukupno 94 tima u vrijednosti od 427.000,00 KM – istakao je Rajčević.\nNagradi fond ovogodišnjeg takmičenja je 38.000 KM. U okviru ovog fonda, kao i ranijih godina, predviđene su nagrade u kategorijama najbolji srednjoškolski i najbolji studentski tim (po 1.500 KM) u cilju podsticanja mladih da se bave inovatorstvom.\nČlan Organizacionog tima takmičenja iz Srbije Dragan Povrenović naveo je da je ovo jedinstveni projekat koji se organizuje i u Srpskoj i Srbiji.\n– Ne postoji takmičenje u Republici Srpskoj i Srbiji, to je jedinstveni projekat. Sve što se radi u Srpskoj i Srbiji je identično, a jedina razlika je u tome što nam nisu budžeti zajednički i samo se na kraju raziđemo kada dijelimo nagradni fond – pojasnio je Povrenović.\nDodao je da do kraja godine kada je proglašenje najboljih, slijedi čitav niz aktivnosti, kao i višemjesečni zajednički rad svih takmičara i onih koji ih obučavaju, kako da objasne šta su to napravili i kako to da prezentuju kao rješenje.\nDirektor Inovacionog centra Drago Gverić je rekao da učešće na takmičenju, osim nagrada, svim takmičarima obezbjeđuje besplatnu stručnu pomoć u vidu edukacija kroz treninge i konsalting koji se organizuju u ICBL-u i besplatnu medijsku podršku.\nČlan prošlogodišnjeg pobjedničkog tima WinBees iz Trebinja Dragan Spaić je naglasio da je učešće na Takmičenju za najbolju tehnološku inovaciju doprinijelo promociji njihove pobjedničke inovacije „termo košnica” i da vlada veliko interesovanje za ovaj proizvod, ne samo u Republici Srpskoj nego i u regiji.\n– Već smo primili narudžbe i izrada nulte serije termo košnice je u toku. Veoma smo zadovoljni učešćem na takmičenju jer smo prošli niz stručnih obuka koje su nam pomogle da usavršimo naš proizvod i da steknemo nova znanja iz oblasti preduzetništva na čemu smo posebno zahvalni organizatorima takmičenja, a prije svega Ministarstvu za naučnotehnološki razvoj, visoko obrazovanje i informaciono društvo – istakao je Spaić.\nNa konferenciji je govorio i Boris Maksimović, član prošlogodišnjeg trećeplasiranog tima „Firm kontrol”, koji je pozvao sve koji imaju realizovanu inovaciju da se prijave na takmičenje.\nZaplijenjeno više od tone kokaina, uhapšeni Srbi


Otvorena izložba radova studenata sa letnje škole arhitekture u Senokosu - Far\nOtvorena izložba radova studenata sa letnje škole arhitekture u Senokosu\nU galeriji „Metodi Meta Petrov“ u Dimitrovgradu sinoć je otvorena izložba radova studenata Građevinsko – arhitektonskog fakulteta iz Niša i Univerziteta za arhitekturu, građevinarstvo i geodeziju iz Sofije. Njihova dela su nastala na 4. letnjoj školi arhitekture i radionici „Tradicionalni materijali i tehnike građenja na primeru poslednje vodenice u selu Senokos“.\nIzložbu je zvanično otvorila Jovana Janković, studentkinja iz Niša i članica udruženja „BalkanARHitrav“ iz Dimitrovgrada.\n„Jako me raduje to što „BalkanAEHitrav“ pored letnje škole arhitekture organizuje i druge manifestacije čime obogaćuje kulturni program Srbije i opštine Dimitrovgrad. Neizmerno zahvaljujem svim profesorima i asistentima iz Niša i Sofije koji svojim zalaganjem posebno doprinose celoj ovoj priči. Verujem da ćemo i u narednom periodu raditi na očuvanju kulturnog nasleđa, jer poštujući prošlost gradimo budućnost“ – naglasila je studentkinja.\nU izjavi za portal FAR Gordana Rančev, predsednica udruženja „BalkanARHitrav“ je istakla da su studenti imali zadatak da urade idejna rešenja stare seoske škole i centralnog dela sela Senokos.\n„U stvaranju ove izložbe učestvovalo je 12 studenata, 6 sa Niškog i isto toliko sa Sofijskog univerziteta. Oni su bili podeljeni u 3 grupe po 4 člana, tako da su uradili tri idejna rešenja za Sonokos. Takođe, naglasila bih odličnu saradnju između studenata, profesora i nas iz udruženja BalkanARHitrav“ – rakla je Rančeva.\nPredsednica „BalkanARHitrava“ je kazala da izložba predstavlja sedmu, poslednju aktivnost u okviru projekta „Riznica prošlosti – pokretač budućnosti“.\n„Ovo je jedan veoma ambiciozan projekat sa više aktivnosti. Osim letnje škole arhitekture, radionice u selu Senokos i ove izložbe, imali smo predavanje na temu Kako kulturno nasleđe može da pokrene održivi razvoj jedne sredine, radionicu o kulturnom nasleđu za decu školskog uzrasta, kao i foto konkurs Kulturno nasleđe u fokusu mog objektiva i izložbu fotografija. Naš cilj je bio da kroz projekat ukažemo ljudima na značaj očuvanja kulturnog nasleđa, a ono što nas je podstaklo da krenemo sa letnjom školom arhitekture je bilo to, što su u nekim našim selima počeli da se obnavljaju objekti na neprimeren način, nepoštujući tradicionalnu seosku arhitekturu ovog kraja, što bi imalo za posledicu gubljenje autentičnog identiteta sela“ – zaključila je Rančeva.\nNa otvaranju izložbe, između ostalih, prisustvovali su Asen Pisarski i Milena Metalkova sa Univerziteta za arhitekturu, građevinarstvo i geodeziju iz Sofije, Miomir Vasov, profesor na Građevinsko – arhitektonskom fakultetu u Nišu i Zoran Andonov, upravnik dimitrovgradske galerije.\nProjekat „Riznica prošlosti – pokretać budućnosti“ je realizovao Centar za odživi prostorni razvoj „BalkanARHitrav“ iz Dimitrovgrada u partenrstvu sa udruženjem „Zelena gradnja iz Niša. Projekat je deo Reload programa koji finansira Evropska unija, a sprovodi UNDP.\nOtvorena izložba tradicionalne narodne arhitekture u dimitrovgradskoj galeriji Završena treća letnja škola arhitekture “Mirkovo 2017” Izložba Letnje škole arhitekture pred niškom publikom Jubilej: Pet godina internet bloga “Virtuelni muzej Caribrod”\ncaribrodDimitrovgradGordana RančevizložbaJovana JankovićKulturno nasledjeLetnja škola arhitektureNišProjekat Riznica prošlosti – pokretač budućnostiSofijastudentiUdruženje BalkanARHitrav\nDimitrovgrad najveće utočište buše u Srbiji\nFoto dana: Srećan 8. mart\nU Srbiji 235 zaraženih i 6 preminulih, mlađi đaci u učio...


Radio M – Hit Radio › U toku potraga za nestalim muškarcem iz Istočnog Sarajeva\nU toku potraga za nestalim muškarcem iz Istočnog Sarajeva\nPosted on March 19, 2019 at 11:13 am\nNa poziv Opštine Istočno Sarajevo, Republička uprava Civilne zaštite Republike Srpske uključila se u potragu za Savom Đukićem (79) iz mjesta Tilava u ovoj opštini, koji je nestao prije devet dana.\nDirektor Republičke uprave Civilne zaštite Mile Međed dao je nalog da se u potragu uključi tim Specijalizovane jedinice za potragu i spasavanje pri Gorskoj službi spasavanja i deminerski tim, saopšteno je iz Republičke uprave.\nPolicijskoj stanici Istočno Novo Sarajevo prijavljeno je da se Savo Đukić iz mjesta Tilava nakon posjete rodbini nije vratio na adresu stanovanja.\nĐukić je posljednji put viđen 10. marta u Ulici Vuka Karadžića u opštini Istočno Novo Sarajevo.\nPrema izjavi člana porodice, Đukić je visok oko 175 centimetara, srednje je konstitucije i sijede kose, a na sebi je imao sive pantalone, crnu jaknu i crne čizme, saopšteno je ranije iz Policijske uprave Istočno Sarajevo.


Nova e-usluga Gradske uprave grada Pančeva - Radio televizija Pančevo\n28. februara 2021. 28. februara 2021. 0182\nGradska uprava grada Pančeva nastavlja razvoj elektronske uprave i aktivnosti u okviru digitalizacije procedura i usluga. Cilj je da građani što brže i efikasnije obave poslove na šalterima Gradske uprave, kao i da ne dolaze do Uprave bez preke potrebe.\nU Gradskom uslužnom centru, građanima Pančeva je omogućeno preuzimanje parametara za dvofaktorsku autentikaciju (eID) radi pristupanja uslugama uprave na Portalu eUprava.\nPrijava za dobijanje parametara za pametne uređaje je besplatna. Prednost ovakvog načina prijavljivanja je u tome što korisnicima nisu potrebni kvalifikovani elektronski sertifikati, već se aplikacija aktivira prilikom svake prijave.\nSvim korisnicima koji se prijavljuju putem portala za elektronsku identifikaciju (eID), na adresu: eid.gov.rs omogućeno je da izvrše proveru svojih podataka u Centralnom registru stanovništva na Portalu eUprava, kao i da prijave sve eventualne nepravilnosti. Korisnici koji koriste ovaj način prijave, mogu da izvrše proveru poreza na imovinu i da elektronski plate porez.\nOŠ “Sveti Georgije” dobila orden od predsednika Rumunije Johanisa\nPredsednik Vučić stigao na Samit EU – Zapadni Balkan\nJelena Obradović 6. oktobra 2021. 6. oktobra 2021.\nPredsednik Vučić čestitao paraatletičaru Nebojša Đurić na borbi u Tokiju\nMiroslava Cvejin 29. avgusta 2021. 30. avgusta 2021.\nKošarkašice Srbije su šampionke Evrope! Predsednik Vučić čestitao košarkašicama


You are here: Home / Svijet / Putin poručio Maduru: Rusija podržava legitimne vlasti Venecuele\n25.01.2019. By Off 31\nRuski predsjednik Vladimir Putin poručio je venecuelanskom lideru Nicolasu Maduru da Rusija podržava legitimne vlasti njegove zemlje, saopćio je Kremlj.\nPutin je tokom telefonskog razgovora s Madurom izrazio podršku legitimnoj vladi Venecuele “u jeku pogoršanja unutrašnje političke krize isprovocirane izvan zemlje”.\nOn je kritikovao vanjsko uplitanje u dešavanja u Venecueli kao teško kršenje temeljnih normi međunarodnog prava.Putin je predložio traženje rješenja unutar ustavnih okvira i prevazilaženje razlika u venecuelanskom društvu kroz mirni dijalog.\nMaduro je iznio Putinu svoju ocjenu trenutne situacije u Venecueli i zahvalio se ruskom čelniku na njegovim stavovima.Dvojica predsjednika usaglasila su se da nastave s rusko-venecuelanskom saradnjom na raznim poljima.\nAmerički predsjednik Donald Trump izjavio je u srijedu da je Washington priznao opozicionog čelnika Juana Guaida kao venecuelanskog “prelaznog predsjednika” nakon što je u januaru Maduro inauguriran za predsjednika te latinoameričke zemlje.\nPortparol Kremlja Dmitrij Peskov izjavio je da Rusija smatra Madura legitimnim predsjednikom Venecuele i upozorio je protiv svih vanjskih pokušaja da se uzurpira vrhovna vlast te zemlje.\nRusko ministarstvo vanjskih poslova upozorilo je Washington da potpuno zanemaruje norme i principe međunarodnog prava i da igra ulogu “samoproglašenog arbitra sudbina” drugih zemalja, prenosi Xinhua.\nPrilikom pretresa bihaćkog Doma zdravlja, privedene tri osobe 25.01.2019.


petak, 18. avgust 2017. 20:00h\nMonodrama „Milunka“ je lična ispovest u prvom licu žene ratnika\nU interpretaciji Vesne Stanković, glumice Jugoslovenskog dramskog pozorišta, publika će čuti ispovest heroine srpskih oslobodilačkih ratova – Milunke Savić.\nMonodrama „Milunka“ je lična ispovest u prvom licu žene ratnika. O životu i smrti, ratu, Srbiji i njenoj istoriji iz ugla žene borca. Priča počinje od njenih devojačkih dana koje provodi u kopaoničkom selu Koprvnici sa roditeljima, dvema sestrama i bolešljivim bratom. Celog života ima izrazitu želju da zaštiti slabe i ugrožena i upravo je to motiv da u Prvi balkanski rat ode umesto brata, preobučena u muškarca pod imenom Milun Savić. Neustrašiva u svakoj borbi, prilikom prvog od devet puta koliko je bila ranjavana, vojska otkirva njenu tajnu, ali uprkos svim vojnim pravilima zadržavaju je u jedinici.\nMilunka Savić odlikovana je sa 12 medalja i jedina je žena na svetu odlikovana fancuskim Ratnim krstom sa palmom. Nakon demobilizacije, pored četiri ćerke, hrani i školuje još tridesetoro dece radeći u Srbiji za koju se borila, kao čistačica u banci.\nPredstava je proglašena za najbolju na Međunarodnom festivalu u Zemunu 2015. godine, a iste godine dobija i nagradu “Zlatni vitez” na Međunarodnom festivalu u Moskvi.\nMesto: Narodni muzej, dvorište, Pančevo


TRAMPOVA “ZLATNA KOKA” VREDNA 1000 MILIJARDI: Ameri obeležili teritoriju – evo kako SAD planira da finansira svoje beskonačne ratove! (VIDEO) – Balkan Breaking News\nby aleksandar - 21/08/2017 0\nPredsednik SAD Donald Tramp „merka“ mineralna i rudna bogatstva Avganistana kako bi pokrio troškove 16-godišnjeg rata i obnove Avganistana, koja je Vašington već koštala 117 milijardi dolara, piše agencija Rojters\nInvestitori, međutim, poručuju da bi to mogli da budu samo „pusti snovi“.\nOtkako je pre deset godina jedna američka geološka studija identifikovala i procenila vrednost rudnih rezervi u Avganistanu na čak 1.000 milijardi dolara, avganistanski i strani zvaničnici su te rezerve označili kao ključne po ekonomsku nezavisnost Avganistana.\nPrema nekim izveštajima, Avganistan čak ima potencijal da postane „litijumska Saudijska Arabija“, zahvaljujući rezervama ove sirovine koja se koristi u telefonima i akumulatorima električnih automobila.\nMeđutim, nedostatak osnovne logistike — asfaltiranih puteva i železničkih pruga potrebnih za izvoz koncenatrata bakra ili rude gvožđa — zatim ukorenjena korupcija i haotična birokratija, ugrozili su napore za izgradnju legitimnog rudarskog sektora u toj zemlji, ocenjuje britanska agencija.\n„Postoji nulta rudarska aktivnost i veoma malo eksploatacije, ako uopšte postoji ikakva“, kaže direktor konsultanske kompanije „Hanam and partners“, Laj Fogelman.\nAmerički zvaničnici su u izjavi Rojtersu rekli da je Tramp na sastanku u Beloj kući sa savetnicima u julu, rekao da bi SAD trebalo da traže svoj udeo u mineralnom bogatstvu Avganistana, u zamenu za američku pomoć avganistanskoj vladi.\nAmerički ministar odbrane Džim Matis je izjavio juče da je Tramp doneo odluku o strategiji SAD za Avganistan, ali nije izneo nikakve dodatne detalje.\nPre nekoliko meseci, Tramp je Matisu dao ovlašćenje da odredi potreban broj američkih vojnika u Avganistanu, ali je Matis rekao da još nije poslao značajne dodatne snage, već da će sačekati da Tramp odredi strateški pravac.\nTramp će novu strategiju objaviti danas u televizijskom obraćanju američkoj javnosti, najavila je Bela kuća.\nTramp će, iz Fort Majera u Arlingtonu, „izneti nove podatke o putu daljeg američkog angažovanja u Avganistanu i južnoj Aziji“, navodi se u saopštenju Bele kuće, prenosi Rojters.\nTramp i njegov tim za nacionalnu bezbednost sastali su se u petak u predsedničkoj rezidenciji u Merilendu kako bi dogovorili strategiju, podseća AP.\nPročitajte još: NESTALO 10 AMERIČKIH MORNARA: Skandal u vodama oko Singapura, niko ne zna šta se tačno desilo! (VIDEO)\nDA LI JE OVO POČETAK RATA: Pogledajte prvi sukob vojnika Indije i Kine! (VIDEO)\nPUKLA BRUKA U BEOGRADU – GLUMCE ČUVA POLICIJA: Građani pobesneli, snimaju ”rusku seriju” – neviđena propaganda protiv Rusa u centru Beograda! (FOTO)\nŠARLOTSVIL NA BALKANSKI NAČIN: Evo oko čega “ratuju” Bošnjaci i Srbi u dalekoj Americi! (VIDEO)\nU paklu Sirije 46 djece iz BiH\nEVO ŠTA MU SE DOGODILO: On je odbio da ratuje u BiH, a onda je počeo pakao – bivši legionar progovorio! (VIDEO)


Međunarodna konferencija “Očinstvo i ravnopravno angažovanje očeva u roditeljstvu na Balkanu: praksa, politike i istraživanja”\nCARE International Balkan, u partnerstvu s lokalnim nevladinim organizacijama i uz podršku CARE Norveške, Austrijske razvojne kooperacije, OAK Fondacije i Vlade Švajcarske organizovao je dvodnevnu konferenciju o očinstvu u Sarajevu, 12-13.11.2015 godine. Konferenciju je otvorio član Predsjedništva BiH iz Republike Srpske dr Mladen Ivanić.\nCilj konferencije je da promoviše najbolje prakse i politike koje pružaju podršku očevima i starateljima da budu aktivnije uključeni u sve aspekte brige o djetetu i porodičnog života.\nPozvani su međunarodni stručnjaci, a stručnjak iz Sjedinjenih Američkih Država dr Gary Barker predstavio je jedinstveni izvještaj “Očevi u svijetu danas”, prvi izvještaj takve vrste o očinstvu u cijelom svijetu.\nOva Konferencija je sastavni dio aktivnosti “Dječaci i muškarci kao saveznici u prevenciji nasilja i rodnoj transformaciji na zapadnom Balkanu”, inicijative koja je fokusirana na uključivanje dječaka i muškaraca u promovisanje rodne ravnopravnosti i rješavanje svih oblika nasilja.


Atlantic Grupa dobitnik SAM nagrade za najbolji program za Razvoj talenata - LookerWeekly.com magazin\nNa svečanj dodeli SAM priznanja za 2018. godinu u 12 kategorija, koja je održana u sredu uveče, ovo značano priznanje u ime Atlantic Grupe, primio je Dragomir Kostić, generalni direktor Atlantic Brands-a, kao jedan od članova SAM asocijacije, koja ove godine obeležava 12 godina rada sa 450 članova koji se zalažu za unapređenje srpske privrede na svetskoj privrednoj pozornici.\n„Za nas je ovo priznanje vrlo značajno jer smo ove godine zaokružili deset godina kontinuiteta u izvrsnosti upravljanja ljudskim potencijalima u Atlantic Grupi i danas se upoređujemo sa najboljim kompanijama na tržištu. Promovišemo one HR prakse po kojima se ističemo u odnosu na konkurenciju, a jedan od programa je upravo proces upravljanja talentima i razvojem, koji je proglašen za najbolji i koji se zasniva na prepoznavanju jakih strana i oblasti razvoja zaposlenih. Kontinuiranim usavršavanjem i unapređenjem veština osiguravamo dalji profesionalni razvoj i razvoj karijera naših zaposlenih, ali i same kompanije – rakao je tom prilikom Dragomir Kostić.\nOsnova nagradjenog Adventure programa Atlantic Grupe je medjunarodno povezivanje odabranih mladih stručnjaka sa svih tržišta na kojima Atlantic posluje, a dizajniran je kao inspirativna, uzbudljiva i drugačija razvojna aktivnost i kao takav odražava u praksi tri središnje kompanijske vrednosti; strast, kreativnost i rast. Projekat kompaniji obezbeđuje zdravu i snažnu vertikalu sukcesije i razvoj inovativnih projektnih rešenja. Učesnici programa u timovima rade na realnim strateškim inovativnim projektima razvijajući ih pod mentorskom palicom iskusnih kolega čitavih 9 meseci, dok najbolje ocenjeni projektni predlozi ulaze u realizaciju u sklopu redovnog poslovanja Atlantic Grupe.\nDa ljudi i poslovanje Atlantic Grupe uživaju ugled odgovorne i stručne regionalne kompanije, o tome najbolje svedoče brojna stručna HR priznanja, među kojima se u poslednjih godinu dana izdvajaju: Top 3 BeActive nagrade za „Body and Mind program“, Evropska komisija; CEP sertifikat Poslodavac Partner za visoke standard u upravljanju Ljudskim resursima, po prvi put dodeljen i u Srbiji; Elizabeta Mirčevska, direktorka HR za Srbiju i Makedoniju – Najbolja HR menadžerku, Makedonska asocijacija za Ljudske resurse.\nAtlantic Grupa, u Srbiji objedinjuje poslovanje kompanija Grand Prom, Soko Štark i Atlantic Brand. Poznati brendovi poput Smokija, Grand kafe, Cedevite, Bakine tajne, Argete, Donata…čine temelj profitabilnog poslovanja Atlantic Grupe kao jednog od lidera FMSG industrije u regionu, a u osnovi kompanijskog uspeha je preko 5.500 kolega na 10 tržišta, od čega oko 2.500 u Srbiji.\nTokom sinoćne ceremonije dodele Oskara, film „SLOBODNO PENJANJE“ (FREE SOLO) snimljen u produkciji National Geographickanala, posvećen neverovatnom slobodnom penjaču Aleksu Honoldu, dobio je Oskara za najbolje...


VN Brazila pred 170.000 navijača - BIGportal.ba\n11 Novembra, 2021 11 Novembra, 2021 029\nOrganizatori trke za Veliku nagradu Brazila u Formuli 1 objavili su da je prodato svih 170.000 ulaznica za trkački vikend na Interlagosu.\nUlaznice su prodate za samo tri dana od momenta kada je objavljeno da će tribine moći da budu pune iako je zvanična prodaja počela u junu, a svi se nadaju trijumfalnom povrtaku Formule 1 u Brazil nakon što je trka u ovoj zemlji prošle godine otkazana zbog pandemije koronavirusa.\nOrganizatori i lokalne vlasti potvrdili su u sredu da će trka biti događaj sa najvećom posećenošću u Brazilu od kada je počela pandemija.\nVlasti Sao Paola dozvolile su pun kapacitet na tribinama nakon što su početkom novembra restriktivne mere olakšane u Brazilu.\n„Posle teške godine, imaćemo pune tribine. Prvo nismo znali ni da li ćemo imati trku, zatim nismo znali ni koliko ćemo navijača moći da pustimo na tribine, a danas slavimo činjenicu da će se trka voziti pred punim tribinama“, rekao je Alan Adler.\nNavijači će morati da nose maske, sem kada jedu, na ulasku će morati da pokažu dokaz o vakcinaciji ili negativan test.\nPacijentkinja ima blagu kliničku sliku: U UKC Srpske potvrđen prvi slučaj sezonskog gripa


Izvor: RTS, 19.Maj.2017, 18:45\nU Skoplju su počeli pregovori o formiranju Vlade. Mandatar, lider Socijaldemokratskog saveza Makedonije Zoran Zaev razgovarao je sa predsednikom Demokratske unije za integracije Alijem Ahmetijem. Ne o resorima već o, kažu, principima funkcionisanja Vlade. Čeka se i njen kurs kada je reč o odnosima sa Srbijom.\nSusret mandatara i lidera albanske partije DUI prvi je korak ka novoj makedonskoj vladi. Lideri >> Pročitaj celu vest na sajtu RTS << stranaka koje će je činiti, bez izjava.\nSDSM-ov program rada Vlade regionom se bavi u jednoj rečenici – fokus će biti na regionalnoj i dobrosusedskoj saradnji. Iako predsednik smatra da između Srbije i Makedonije nema otvorenih pitanja, otvoreno se razlikuju stavovi o Kosovu, koje je ta zemlja priznala. Glasala je za njegov prijem u Unesko 2015.\nStav SDSM-a je da će Makedonija biti uzdržana tokom glasanja, međutim, na naše pitanje nisu precizno odgovorili da li će ostati pri tome ukoliko albanske partije koje će u Vladu s tim ne budu saglasne.\n"To je stav SDSM-a. Vlada će posle usaglasiti stav o glasanju u Unesku. Ne bih želeo da spekulišem o odluci Vlade, koja još nije osnovana", kaže Petre Šilegov iz SDSM-a\nU Vladu će najmanje dve, a možda i sve tri albanske partije sa kojima je SDSM obezbedio većinu.\n"On je u skutu Albanaca i njegova podrška je mnogostruko uslovljena...", dodaje analitičar Aleksandar Pandov.\n"Stav Zaeva je da će biti neutralan jer su mu susedi i Albanija i Srbija. Mislim da je to pravilan stav", kaže Dragiša Miletić iz SNS-a u Makedoniji.\nIako bilateralni odnosi po razdvajanju nisu odmah uspostavljeni, Srbija priznaje Makedoniju pod njenim ustavnim imenom, bez prefiksa "Bivša Jugoslovenska Republika". U toj zemlji živi 35.000 Srba.\n"Mislim da su izjave koje su davane rezultat konfuzija oko formiranja vlade, mislim da su odnosi dobri, mogu biti odlični", poručuje Dragan Milosavljević iz Kulturno-informativnog centra Srba "Spona".\n"Prvo, Skoplje je u trouglu Beograd–Skoplje–Priština. Imajući u vidu da Zaev vlada sa nekoliko albanskih stranaka sa kojima se dogovara o zajedničkoj agendi, on će imati različit odnos prema Kosovu nego što Beograd to očekuje. To je prva iskra zbog koje mislim da će odnosi ostati u nekakvim tenzijama. Drugo, sad u Skoplju i Beogradu nisu sestrinske partije iz iste evropske koalicije, nego im je ideologija malo različita", kaže analitičar Petar Arsovski.\nPrilika za susret zvaničnika mogla bi da bude 24. maja u Briselu, gde je visoka predstavnica EU pozvala premijere sa Zapadnog Balkana. Da li će, uz aktuelnog makedonskog premijera, biti pozvan i mandatar, za sada je samo predmet spekulacija.\nMakedonija čeka novu vladu\nIzvor: RTS, 20.Maj.2017, 07:28\nNovu Vladu Makedonija bi mogla da dobije za desetak dana. Mandatar je započeo razgovore sa liderima ostalih stranaka o podršci i principima funkcionisanja Vlade. . Dok makedonske arhitekte traže od buduće vlade da ispita...


Uskoro se u gradu postavlja uređaj za detekciju alergenog polena u vazduhu\nDolazi nam vreme\npolena i alergija\nKoncentracija polena je najveća ujutro, po suvom, toplom danu i slabom vetru\nSvaki četvrti stanovnik planete je ugrožen polenom biljaka, kažu stručnjaci. Zbog toga će Agencija za zaštitu životne sredine danas postaviti uređaj za detekciju alergenog polena u vazduhu, na krovu Opštine Novi Beograd.\nKada imate alergijsku reakciju osetite kombinaciju sledećih simptoma:\n* svrab očiju\n* astmatične napade\n- Početkom februara počinje emitovanje polena drveća i to leske i jove, zatim slede breza, topola i vrba. Ove godine imamo kašnjenje emitovanja polena zbog meteoroloških uslova, pa sezona merenja počinje sredinom marta. Takođe, u zavisnosti od meteoroloških parametara, stručnjaci Agencije davaće prognoze za narednih tri do pet dana o koncentraciji alergenog polena u vazduhu, koji se mogu naći na sajtu opštine Novi Beograd - kaže Mirjana Mitrović, inženjer agronomije.\nZa sada, savet Beograđanima je da se konsultuju sa svojim lekarima i pripreme za naredni period kako bi sebi olakšali tegobe koje im izaziva polen vrste na koju su eventualno alergični. Redovno praćenje koncentracije polenovih zrna u atmosferi od velike je koristi lekarima za postavljanje dijagnoze kod pacijenata. Poslednjih godina je utvrđeno, da veliki broj ljudi ima problema zbog polena korova, a kod nas je najpoznatija korovska biljka ambrozija, najveći alergen jer ima najveću godišnju produkciju polena.\nAlergije predstavljaju reakciju organizma na supstancu koja se naziva alergen. Polen takođe može biti alergen i u imunom sistemu alergične osobe pokreće niz reakcija. Polen biljaka se javlja u toku godine u tri vremenska razdoblja: sezona drveća - od februara do maja, sezona trava - od maja do juna i sezona korova - od jula do oktobra.\nKoncentracija polena je najveća ujutro, po suvom, toplom danu i slabom vetru.